cyanic-selkie/wikianc huggingface dataset:
എൽ ലിയോൻസിറ്റോ ദേശീയോദ്യാനം
എൽ ലിയോൻസിറ്റോ ദേശീയോദ്യാനം (സ്പാനിഷ്: Parque Nacional El Leoncito) അർജന്റീനയിലെ സാൻ ജുവാൻ പ്രവിശ്യയിലെ ഒരു ഫെഡറൽ പരിരക്ഷിത പ്രദേശമാണ്. 2002 സെപ്റ്റംബർ 18 ന് രൂപവൽക്കരിക്കപ്പെട്ട ഈ ദേശീയോദ്യാനം, സെൻട്രൽ ആൻഡിൻ പ്യൂണയും സതേൺ ആൻഡിയൻ സ്റ്റെപ്പി ജൈവ വൈവിദ്ധ്യവും ഉത്തമ മാതൃകയിൽ സംരക്ഷിച്ചിരിക്കുന്നതിന് ഉദാഹരണമാണ്. അതുപോലെതന്നെ ഇൻകാ റോഡ് സിസ്റ്റം ഉൾപ്പെടെ ചരിത്രപരവും ഫോസ്സിൽ പഠനസംബന്ധിയായ സൈറ്റുകളും ഇവിടെ പരിരക്ഷിച്ചിരിക്കുന്നു. ഈ ദേശീയോദ്യാനം 89,706 ഹെക്ടർ (897.06 ചതരുരശ്ര കിമീ അഥവാ 346.36 ചതുരശ്ര മൈൽ) പ്രദേശത്താണ് നിലനിൽക്കുന്നത്.
നോവൽ
അവലംബം
വർഗ്ഗം:സാഹിത്യം
എൽ ലിയോൻസിറ്റോ ദേശീയോദ്യാനം
അവലംബം
വർഗ്ഗം:അർജന്റീനയിലെ ദേശീയോദ്യാനങ്ങൾ
കാർണേജ്
2011 ൽ റോമൻ പൊളാൻസ്കിയുടെ സംവിധാനത്തിൽ ‍പുറത്തിറങ്ങിയ ആക്ഷേപഹാസ്യ ചലച്ചിത്രമാണ് കാർണേജ്. ഫ്രഞ്ച് നാടകകൃത്തായ യെസ്മിന റെസയുടെ 'ഗോഡ് ഓഫ് കാർനേജ്' എന്ന നാടകത്തെ ആസ്പദമാക്കിയാണ് ഈ ചിത്രം നിർമ്മിച്ചത്. റെസയും പൊളാൻസ്കിയും ചേർന്നാണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. ജൂഡി ഫോസ്റ്റർ, കേറ്റ് വിൻസ്ലെറ്റ്, ക്രിസ്റ്റഫ് വാൾട്ട്സ്, ജോൺ സി റെല്ലീ എന്നിവർ കാർനേജിൽ പ്രധാന കഥാപാത്രങ്ങളെയവതരിപ്പിക്കുന്നു.
കഥാപശ്ചാത്തലം
സ്ക്കൂൾ കുട്ടികളായ സാക്കറി കോവൻ ഏഥൻ ലോങ്ങ്സ്ട്രീറ്റ് എന്നിവർ പാർക്കിൽ കളിച്ചുകൊണ്ടിരിക്കുന്ന പശ്ചാത്തലത്തിൽ നിന്നുമാണ് സിനിമ ആരംഭിക്കുന്നത്. ഇടയ്ക്ക് സാക്കറി ഏഥനെ കളിക്കിടയിൽ മർദ്ദിക്കുന്നു. പ്രശ്നപരിഹാരത്തിനായി സാരമായി പരിക്കേറ്റ ഏഥന്റെ വീട്ടിൽ സാക്കറിയുടെ മാതാപിതാക്കളെത്തുന്നു. എന്നാൽ  തർക്കപരിഹാര സംഭാഷണങ്ങൾ ലക്ഷ്യത്തിൽ നിന്നും പിന്തിരിഞ്ഞ് പരസ്പരമുള്ള കലഹത്തിലേക്കു വഴിമാറിക്കൊണ്ടിരിക്കുന്നു. നിസ്സാരമായ കാര്യങ്ങളെ ഊതിപ്പെരുപ്പിച്ച് മാതാപിതാക്കൾ വഴക്കടിക്കന്നതിനെ ചടുലമായി സിനിമയിലവതരിപ്പിക്കുന്നു. അതിനിടെ സാക്കറിയും ഏഥനും ( ആർക്കുവേണ്ടിയാണോ മുതിർന്നവർ വഴക്കുകൂടിക്കൊണ്ടിരുന്നത്) സന്തോഷത്തോടെ പാർക്കിൽ കളി തുടരുന്നിടത്ത് സിനമയവസാനിക്കുന്നു.
അവലംബം
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഫ്രഞ്ച് ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
ഏജ് ഓഫ് പാനിക്
ഫ്രഞ്ച് എഴുത്തുകാരിയായ ജസ്റ്റിൻ ടെർട്ട് സംവിധാനം ചെയ്ത ആദ്യ സിനിമയാണ് ഏജ് ഓഫ് പാനിക്.
കാട്ടുവള്ളിൽ അയ്യപ്പക്ഷേത്രം
ആലപ്പുഴ ജില്ലയിൽ മാവേലിക്കര പനച്ചമൂട് ജംഗ്ഷനു കിഴക്കായി കാട്ടുവള്ളീൽ അയ്യപ്പക്ഷേതം സ്ഥിതി ചെയ്യുന്നു. മകരമാസത്തിലാണ് ഇവിടുത്തെ ഉത്സവം.തിരുവിതാംകൂർ കീഴിലുളളതാണ് ഈ ക്ഷേത്രം. മൂന്നു വർഷമായി ഇവിടുത്തെ യുവസമിതിയുടെ നേതൃത്വത്തിൽ കേരളത്തിലെ പ്രസിദ്ധരായ ആനകളെ പങ്കെടുപ്പിച്ചുകൊണ്ട് പകൽപ്പൂരം നടന്നുവരുന്നു. മാവേലിക്കര താലൂക്കിൽ ശക്തികുളങ്ങര ഗ്രാമപഞ്ചായത്തിലാണ് ഈ ക്ഷേത്രം സ്ഥിതി ചെയ്യുന്നത്. തിരുവിതാംകൂർ ദേവസ്വം ബോർഡിന്റെ അധീനതയിലുള്ള ഇൗ ക്ഷേത്രത്തിലെ പ്രധാന പ്രതിഷ്ഠ ധർമ്മശാസ്താവ് ആണ് .മാവേലിക്കര കായംകുളം റോഡിൽ പനച്ചമൂട് ജംഗ്ഷനുസമീപം ആണ് ഈ ക്ഷേത്രമുള്ളത്. നൂറ്റാണ്ടുകൾക്കു മുമ്പ് മലബാറിൽ നിന്നും  ബ്രാഹ്മണ കുടുംബങ്ങൾ ദക്ഷിണ കേരളത്തിലേക്ക്കു ടിയേറിപ്പാർത്തു. അവരിൽ ഒരു കുടുംബം ഇവിടെ കാട്ടുവള്ളി വാളക്കോട് എത്തുകയും നാട്ടുകാരുടെ സഹായത്തോടെ ഒരില്ലം പണികഴിപ്പിച്ച് അവിടെ ശാസ്താവ് ശിവൻ എന്നീ ദേവകളെ പ്രതിഷ്ഠിക്കുകയും ചെയ്തു. ക്രമേണ പ്രതിഷ്ഠകളുടെ ശക്തി വർധിച്ചപ്പോൾ ദേശവാസികളുടെ സഹകരണത്തോടെ ഒരു ക്ഷേത്രം പണികഴിപ്പിക്കുകയും പ്രതിഷ്ഠകളെ അവിടേക്ക് മാറ്റുകയും ചെയ്തു. ഇങ്ങനെയാണ് കാട്ടുവള്ളി ധർമ്മശാസ്ത്രാക്ഷേത്രം ഉണ്ടായത് എന്ന് പറയപ്പെടുന്നു.
ചതുരാകൃതിയിലുള്ള ശ്രീകോവിൽ നമസ്കാരമണ്ഡപം, നാലമ്പലം, ബലിക്കൽപ്പുര, ചെമ്പ് ധ്വജം, ആനപ്പന്തൽ എന്നിവ ക്ഷേത്രത്തിന്റെ പ്രധാന ഭാഗങ്ങളാണ് ��ാ ഗണപതി, ശിവൻ എന്നീ പ്രതിഷ്ഠകൾ നാലമ്പലത്തിനുള്ളിലും രക്ഷസ്,യക്ഷി എന്നീ പ്രതിഷ്ഠകൾ നാലമ്പലത്തിന് പുറത്തും പ്രതിഷ്ഠയുണ്ട്. മകരമാസത്തിൽ ഉത്രം ആറാട്ടായി വരുന്ന തരത്തിലാണ് ഉത്സവം നടക്കുന്നത് പറയെടുപ്പിന് ജീവിത മേലാണ് ദേവൻ എഴുന്നള്ളുന്നത്.
ചിത്രശാല
വർഗ്ഗം:കേരളത്തിലെ ശാസ്താക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
സെക്കന്ദ്രാബാദ്
ഇന്ത്യയിലെ ഹൈദരാബാദ് നഗരത്തിന്റെ ഇരട്ടനഗരം എന്നറിയപ്പെടുന്ന നഗരമാണ് സെക്കന്ദ്രാബാദ്. ഹൈദരാബാദിന്റെ വടക്കുഭാഗത്തായി സ്ഥിതി ചെയ്യുന്നു.
പത്തൊമ്പതാം നൂറ്റാണ്ടിന്റെ ഇന്ത്യയിലെ ബ്രിട്ടീഷ് ഗവർണർ ജനറലായിരുന്ന വെല്ലസ്ലി പ്രഭുവും, ഹൈദരാബാദ് രാജ്യത്തെ നിസാം അലി ഖാനും തമ്മിൽ ഒപ്പുവക്കപ്പെട്ട കരാറുകൾ പ്രകാരം ഹൈദരാബാദ് ബ്രിട്ടീഷ് സൈനികസഹായം സ്വീകരിച്ചു. ബ്രിട്ടീഷ് സൈന്യം തമ്പടിച്ച കന്റോൺമെന്റ് മേഖല വികസിച്ചാണ് സെക്കന്ദ്രാബാദ് നഗരമായി മാറിയത്.
പുളിയറ
കേരള അതിർത്തിയിൽ സ്ഥിതി ചെയ്യുന്ന തമിഴ്‌നാട്ടിലെ ഒരു പ്രദേശമാണ് പുളിയറ. തിരുനെൽവേലി ജില്ലയിലുള്ള പുളിയറയ്ക്ക് ഏറ്റവും അടുത്തുള്ള പട്ടണം ചെങ്കോട്ടയാണ്. മുൻപ് തിരുവിതാംകൂറിന്റെ ഭായമായിരുന്ന ഇവിടം ഭാഷാടിസ്ഥാനത്തിലുള്ള സംസ്ഥാനരൂപീകരണത്തെത്തുടർന്ന് തമിഴ്‌നാട്ടിലായി. ദേശീയ പാത 744ഉം കൊല്ലം ചെങ്കോട്ട റെയിൽ‌പാതയും ഇതുവഴി കടന്ന് പോകുന്നു. ആര്യങ്കാവ് ചുരമിറങ്ങി വന്ന് പുളിയറയിലെത്തുമ്പോൾ ഭൂപ്രകൃതിക്ക് പൊടുന്നനെ മാറ്റമുണ്ടാകും. ദേശീയപാതയിൽ പുളിയറയിൽ എസ്. രൂപത്തിൽ ഒരു വളവുണ്ട്.
വർഗ്ഗം:തമിഴ്‌നാട്ടിലെ ഗ്രാമങ്ങൾ
നിർജ്ജീവ വാക്സിൻ
നിയന്ത്രിത സാഹചര്യങ്ങളിൽ കൾച്ചർ മീഡിയയിൽ വളർത്തി, രോഗം ഉണ്ടാക്കാനുള്ള ശേഷി ഇല്ലാതാക്കി നിർജ്ജീവമാക്കിയ വൈറസ് കണികകൾ, ബാക്ടീരിയകൾ അല്ലെങ്കിൽ മറ്റ് രോഗകാരികൾ എന്നിവ അടങ്ങിയ വാക്സിനാണ് നിർജ്ജീവ വാക്സിൻ എന്ന് അറിയപ്പെടുന്നത്. ഇതിനു വിപരീതമായി, ലൈവ് വാക്സിനുകളിൽ ജീവനുള്ള രോഗകാരികളെയാണ് ഉപയോഗിക്കുന്നത് (പക്ഷേ അവ രോഗം ഉണ്ടാക്കാത്ത തരത്തിൽ ദുർബലമായിരിക്കും). ചൂട് അല്ലെങ്കിൽ ഫോർമാൽഡിഹൈഡ് പോലുള്ള രീതികൾ ഉപയോഗിച്ച് ആണ് വൈറസിനെ നിർജ്ജീവമാക്കുന്നത്. വൈറസ് നിർജ്ജീവമാക്കുന്നതിന് ഉപയോഗിക്കുന്ന രാസ, ഭൗതിക രീതികൾക്ക് പുറമേ, പോറിംഗ് എന്ന പുതിയ രീതിയും ഉപയോഗിക്കാം. വൈറസ്, ബാക്ടീരിയ, ഫംഗസ് എന്നിവകളുടെ പുറന്തോടു പൊട്ടാത്ത വിധം അകത്തുള്ളതൊക്കെ വലിച്ചെടുത്തു വൃത്തിയാക്കുന്ന പ്രക്രിയയാണ് പോറിംഗ്. ഇത്തരത്തിലുള്ള പുറന്തോടുകൾ ഗോസ്റ്റ് വാക്സിൻ എന്ന് അറിയപ്പെടുന്നു. വളരെ മൃദുവായ തയാറാക്കൽ നടപടിക്രമങ്ങൾ കാരണം പുറന്തോടുകളുടെ പ്രതിജനക ശേഷി (ആന്റിജനിസിറ്റി) നിലനിർത്തപ്പെടുന്നുവെന്നു മാത്രമല്ല. അകം ശൂന്യമായതുകാരണം സുരക്ഷ വർദ്ധിപ്പിക്കുകയും ചെയ്യും. മാത്രമല്ല, പുറന്തോടുകളിൽ   ആന്റിജനുകളോ അവയുടെ ഭാഗങ്ങളോ (എപിടോപ്) അതല്ലെങ്കിൽ അവ ഉത്പാദിപ്പിക്കാനാവശ്യമായ ജനിതകവിവരങ്ങളോ (പ്ലാസ്മിഡ്-ഡിഎൻഎ എൻകോഡിംഗ്)  ഉണ്ടായെന്നു വരാം. രോഗപ്രതിരോധ പ്രതികരണത്തിന്റെ മാതൃകയിൽ, ഗോസ്റ്റ് വാക്സിനുകൾ നിർജ്ജീവ വാക്സിനുകൾക്കും ദുർബലമാക്കപ്പെട്ട വാക്സിനുകൾക്കും ഇടയിലുള്ള ഘട്ടമായി കണക്കാക്കപ്പെടുന്നു.
വൈറസ് നിർജ്ജീവമാക്കുന്നതിന് ഉപയോഗിക്കുന്ന രീതിയെ ആശ്രയിച്ച് നിർജ്ജീവ വാക്സിനുകളെ കൂടുതൽ തരംതിരിക്കുന്നു. ഹോൾ വൈറസ് വാക്സിനുകൾ (whole virus vaccine) ചൂട്, രാസവസ്തുക്കൾ അല്ലെങ്കിൽ വികിരണം ഉപയോഗിച്ച് പൂർണ്ണമായും നശിപ്പിച്ച മുഴുവനായ വൈറസ് കണികളാണ്. ഒരു സോപ്പ് ഉപയോഗിച്ച് വൈറസിനെ പിളർത്തിയാണ് സ്പ്ലിറ്റ് വൈറസ് വാക്സിനുകൾ (Split virus Vaccine) നിർമ്മിക്കുന്നത്. വൈറസിനെതിരായി പ്രതികരണം വർദ്ധിപ്പിക്കുന്നതിന് രോഗപ്രതിരോധ വ്യവസ്ഥയെ മികച്ച രീതിയിൽ ഉത്തേജിപ്പിക്കുന്ന ആന്റിജനുകൾ വേർതിരിച്ചെടുത്ത് ശുദ്ധീകരിച്ചാണ് സബ്‍യൂണിറ്റ് വാക്സിനുകൾ (subunit vaccine) നിർമ്മിക്കുന്നത്. ഇവയിലെല്ലാംതന്നെ വൈറസുകൾക്ക് സ്വയം പകർത്താനോ പെരുകാനോ നിലനിൽക്കാനോ ആവശ്യമായ എല്ലാ ഘടകങ്ങളും നീക്കംചെയ്യപ്പെട്ടിരിക്കും. അല്ലെങ്കിൽ അവ പ്രതികൂല പ്രതികരണങ്ങൾക്ക് കാരണമാകും.
നിർജ്ജീവ വൈറസുകൾ‌ സജീവ വൈറസുകളേക്കാൾ‌ ദുർബലമായ രോഗപ്രതിരോധ പ്രതികരണം ആണ് ഉണ്ടാക്കുന്നത് എന്നതിനാൽ രോഗകാരിക്കെതിരെ ഫലപ്രദമായ രോഗപ്രതിരോധ പ്രതികരണം നൽകുന്നതിന് പ്രതിരോധ സഹായകങ്ങളോ (ഇമ്മ്യൂണൊളൊജിക് അഡ്ജുവന്റ്സ്) ഒന്നിലധികം കുത്തിവയ്പ്പുകളോ ("ബൂസ്റ്റർ ഷോട്സ്") ആവശ്യമായി വന്നേക്കാം. സാധാരണ ആരോഗ്യമുള്ള ആളുകൾക്ക് ദുർബലമാക്കപ്പെട്ട  വാക്സിനുകൾ നല്ലതാണ്, കാരണം ഒരൊറ്റ ഡോസ് പലപ്പോഴും സുരക്ഷിതവും വളരെ ഫലപ്രദവുമാണ്. എന്നിരുന്നാലും, അപകടസാധ്യത ഉള്ളവർക്ക് (ഉദാഹരണത്തിന്, പ്രായമായവർ‌ അല്ലെങ്കിൽ‌ രോഗപ്രതിരോധ ശേഷി ഇല്ലാത്ത ആളുകൾ‌) നിർവീര്യമാക്കപ്പെട്ട വാക്സിനുകൾ‌ നൽകാറില്ല. അത്തരം രോഗികൾക്ക്, നിർജ്ജീവ വാക്സിനാണ് നല്കാറ്.
ഉദാഹരണങ്ങൾ
തരങ്ങളിൽ ഇവ ഉൾപ്പെടുന്നു:
മെക്കാനിസം
രോഗകാരി വൈറസ് കണികകൾ നശിപ്പിക്കപ്പെടുന്നതിനാൽ അവക്ക് സ്വയം വിഭജിക്കാനാവില്ല, പക്ഷേ രോഗപ്രതിരോധ ശേഷി അവയെ തിരിച്ചറിയുകയും അഡാപ്റ്റീവ് രോഗപ്രതിരോധ പ്രതികരണത്തിന് കാരണമാവുകയും ചെയ്യുന്നു. ശരിയായി നിർമ്മിക്കുമ്പോൾ, വാക്സിൻ രോഗകാരിയല്ല, പക്ഷേ അനുചിതമായി നിർജ്ജീവമാക്കുന്നത് രോഗകാരികളായ കണങ്ങൾക്ക് കാരണമാകും.
അവലംബം
വർഗ്ഗം:നിർജ്ജീവ വാക്സിൻ
ചാകോ ദേശീയോദ്യാനം
ചാകോ ദേശീയോദ്യാനം (സ്പാനിഷ്: Parque Nacional Chaco), അർജന്റീനയിലെ ചാകോ പ്രവിശ്യ യിൽ സ്ഥിതിചെയ്യുന്ന ഒരു ദേശീയോദ്യാനമാണ്. 150 ചതുരശ്ര കിലോമീറ്ററാണ് ഈ ദേശീയോദ്യാനത്തിൻറെ വിസ്തീർണ്ണം. പ്രധാനമായി കിഴക്കൻ ചാകോയിലെ 750 മില്ലീമീറ്ററിനും 1,300 മില്ലീമീറ്ററിനുമുടിയിൽ വാർഷിക മഴ ലഭിക്കുന്നതും ഇളംചൂടുള്ളതുമയാ നിമ്ന്ന മേഖലകളുടെ ഭാഗത്തിൻറെ സംരക്ഷണത്തിന് ഉത്തമോദാഹരണമാണ് 1954 ൽ രൂപീകരിക്കപ്പെട്ട ഈ ദേശീയോദ്യാനം. ക്വെബ്രാച്ചോ മരങ്ങളുടെ സംരക്ഷിത പ്രദേശമാണിത്.
അവലംബം
വർഗ്ഗം:അർജന്റീനയിലെ ദേശീയോദ്യാനങ്ങൾ
കാരെൻ യു
ഒരു തായ്‌വാനീസ് രാഷ്ട്രീയക്കാരിയാണ് കാരെൻ യു (ചൈനീസ്: 余宛如; പിൻയിൻ: Yú Wǎnrú; Pe̍h-ōe-jī: Û Oán-jû; ജനനം 11 ജൂൺ 1980). ഡെമോക്രാറ്റിക് പ്രോഗ്രസീവ് പാർട്ടിയുടെ അംഗമെന്ന നിലയിൽ യുവാൻ ലെജിസ്ലേറ്റീവ് അംഗമായി അവർ ഒരു തവണ സേവനമനുഷ്ഠിച്ചു.
ആദ്യകാല ജീവിതം
യു നാഷണൽ തായ്‌വാൻ യൂണിവേഴ്‌സിറ്റിയിൽ നിന്ന് സാമ്പത്തിക ശാസ്ത്രത്തിൽ ബിരുദവും യുണൈറ്റഡ് കിംഗ്ഡത്തിലെ ലണ്ടൻ യൂണിവേഴ്‌സിറ്റിയിൽ നിന്ന് നരവംശശാസ്ത്രത്തിൽ ബിരുദാനന്തര ബിരുദവും നേടി.
രാഷ്ട്രീയത്തിനു മുമ്പുള്ള ജീവിതം
അവർ 2008-ൽ OKOGreen എന്ന കഫേ സ്ഥാപിച്ചു. ന്യായമായ വ്യാപാര സമ്പ്രദായങ്ങളിലൂടെ ഉൽപ്പാദിപ്പിക്കുന്ന കാപ്പി മാത്രമേ ഈ സ്ഥാപനം വിളമ്പുന്നുള്ളൂ. ഗ്രീൻ പാർട്ടി തായ്‌വാനുമായും തായ്‌വാൻ എൻവയോൺമെന്റൽ ഇൻഫർമേഷൻ സെന്ററുമായും സഹകരിച്ച് പരിസ്ഥിതിവാദത്തെ പിന്തുണച്ചു. തായ്‌വാൻ ഫെയർട്രേഡ് അസോസിയേഷന്റെ കൗൺസിലിലും യു സേവനമനുഷ്ഠിച്ചിട്ടുണ്ട്
രാഷ്ട്രീയ ജീവിതം
2012 മുതൽ 2015 വരെ ഗ്രീൻ പാർട്ടി തായ്‌വാന്റെ കോ-ചെയർ ആയിരുന്നു യു. 2016 ലെ നിയമസഭാ തിരഞ്ഞെടുപ്പിൽ ഡെമോക്രാറ്റിക് പ്രോഗ്രസീവ് പാർട്ടിയുടെ ആനുപാതിക പ്രാതിനിധ്യ ബാലറ്റിൽ എട്ടാം സ്ഥാനത്തായിരുന്നു അവർ യുവാൻ ലെജിസ്ലേറ്റീവ് സീറ്റിൽ ഒരു വലിയ സീറ്റ് നേടി.
അവലംബം
വർഗ്ഗം:1980-ൽ ജനിച്ചവർ വർഗ്ഗം:തായ്‌വാനീസ് പരിസ്ഥിതി പ്രവർത്തകർ
താരാ ലിപിൻസ്കി
ഒരു അമേരിക്കൻ സ്കേറ്ററും, നടിയും, സ്പോർട്സ് കമന്റേറ്ററുമാണ് താര ക്രിസ്റ്റീൻ ലിപിൻസ്കി (Tara Lipinski) (ജനനം ജൂൺ 10, 1982). ലിപിൻസ്കി വനിതാ സിംഗിളിൽ ഒരു മുൻ താരവും 1998 ലെ ഒളിമ്പിക് ചാമ്പ്യനും 1997- ലെ വേൾഡ് ചാമ്പ്യനും രണ്ട് തവണ ചാമ്പ്യൻസ് സീരീസ് ഫൈനൽ ചാമ്പ്യനും (1997-1998), 1997- ലെ യുഎസ് ദേശീയ ചാമ്പ്യൻ എന്നിവയാണ്. ലോക ഫിഗർ സ്കേറ്റിങ് കിരീടം നേടിയ ഏറ്റവും പ്രായം കുറഞ്ഞ വ്യക്തിയാണ് ലിപിൻസ്കി. 14-ാം വയസ്സിൽ, 9 മാസം 10 ദിവസം ഉള്ളപ്പോഴാണ് അവർക്ക് ഇത് നേടിയെടുക്കാൻ സാധിച്ചത്.
ജീവചരിത്രം
ലിപിൻസ്കി 1988-ൽ ഐസ് സ്കേറ്റിംഗ് തുടങ്ങി. ഫിലാഡൽഫിയ മേഖലയിൽ റോളർ സ്കേറ്റിങ്ങ് കോച്ചുകളിൽ നിന്ന് ആദ്യം സ്കേറ്റിങ്ങ്ന്റെ സാങ്കേതികതയെക്കുറിച്ച് പഠിക്കുകയും ചെയ്തു. അവരുടെ ആദ്യത്തെ പ്രധാന മത്സരം 1990-ലെ ഈസ്റ്റേൺ റീജിയണൽ ചാമ്പ്യൻഷിപ്പിൽ റോളർ സ്കേറ്റിംഗിനിൽ രണ്ടാം സ്ഥാനം നേടിയതായിരുന്നു. 1991-ലെ യുണൈറ്റഡ് സ്റ്റേറ്റ്സ് റോളർ സ്കേറ്റിങ് ചാമ്പ്യൻഷിപ്പിൽ ഒൻപത് വയസ്സുള്ള ആദ്യ ഫ്രീസ്റ്റൈൽ പെൺകുട്ടികളുടെ വിഭാഗത്തിലും അവൾ ആദ്യസ്ഥാനം നേടി.
1991- ൽ, പിതാവിന്റെ ജോലിയുമായി ബന്ധപ്പെട്ട് ടെക്സസിലെ ഷുഗർ ലാൻഡിലേയ്ക്ക് താമസം മാറി. എന്നിരുന്നാലും അവിടെ പരിശീലന സൗകര്യങ്ങൾ ലഭ്യമല്ലായിരുന്നു. 1993-ൽ ലിപിൻസ്കിയും അമ്മയും അവർ മുൻപ് പരിശീലനം നടത്തിയിരുന്ന സ്ഥലമായ ഡെലാവരെയിലേക്ക് തിരിച്ചെത്തി. പിന്നീട് അവർ മിഷിഗണിലെ ഡെട്രോയിറ്റിലേക്ക് താമസം മാറി. റിച്ചാർഡ് കല്ലഗനോടൊപ്പം പരിശീലനം നടത്തി.
ടെലിവിഷൻ, ചലച്ചിത്ര ജീവിതം
ലിപിൻസ്കി നിരവധി ടെലിവിഷൻ പരിപാടികൾ അവതരിപ്പിച്ചിട്ടുണ്ട്. ഇവയിൽ പ്രൈംടൈം ഷോകളിൽ അതിഥി വേഷം ചെയ്തിട്ടുണ്ട് (Are You Afraid of the Dark ?, ടച്ച് ബൈ ആൻ ഏഞ്ചൽ, സബ്രീന, ദി ടീനേജ് വിച്ച്, മാൽകോം ഇൻ ദ മിഡിൽ, വെറോണിക്കാസ് ക്ലോസറ്റ്, ഹൂസ് ലൈൻ ഈസ് ഇൻ ഇറ്റ് എനിവേ, ഏർലി എഡിഷൻ,  7th ഹെവൻ, സ്റ്റിൽ സ്റ്റാൻഡിംഗ്), കൂടാതെ വാനില സ്കൈ എന്ന ചിത്രത്തിൽ കാമിയോ എന്ന കഥാപാത്രത്തെയും അവതരിപ്പിച്ചിട്ടുണ്ട്.
സ്വകാര്യ ജീവിതം
2015 ഡിസംബറിൽ ടോഡ് കപോസ്റ്റാസി എന്ന ടി.വി. നിർമ്മാതാവുമായുള്ള തന്റെ വിവാഹനിശ്ചയത്തെക്കുറിച്ച് ലിപിൻസ്കി അറിയിച്ചു. 2017 ജൂൺ 24-ന് സൗത്ത് കരോലിനയിലെ ചാൾസ്റ്റണിലാണ് ഇവർ വിവാഹിതരായത്. ലിപിൻസ്കിയുടെ ബ്രോഡ്കാസ്റ്റ് പങ്കാളിയായ ജോണി വീർ വിവാഹാഘോഷത്തിൽ വധുവിന്റെ കൂടെയുണ്ടായിരുന്നു.
യോഗ്യത
GP: ചാമ്പ്യൻസ് സീരീസ് (Grand Prix)
പുറം കണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ലോക ഫിഗർ സ്കേറ്റിംഗ് ചാമ്പ്യൻഷിപ്പ് മെഡൽ ജേതാക്കൾ
ജസ്റ്റിന ഫോർഡ്
ഒരു അമേരിക്കൻ വൈദ്യനായിരുന്നു ജസ്റ്റിന ലോറന ഫോർഡ് (ജീവിതകാലം: ജനുവരി 22, 1871 - ഒക്ടോബർ 14, 1952). കൊളറാഡോയിലെ ഡെൻവറിൽ അനുമതിപത്രമുള്ള ആദ്യത്തെ ആഫ്രിക്കൻ അമേരിക്കൻ വനിതാ ഡോക്ടറായിരുന്നു അവർ. അരനൂറ്റാണ്ടോളം അവരുടെ വീട്ടിൽ നിന്ന് ഗൈനക്കോളജി, പ്രസവചികിത്സ, പീഡിയാട്രിക്സ് എന്നിവയിൽ അവർ പരിശീലനം നടത്തി.
ജീവചരിത്രം
അമേരിക്കൻ ആഭ്യന്തരയുദ്ധത്തിന് വർഷങ്ങൾക്ക് ശേഷം ഇല്ലിനോയിയിലെ നോക്‌സ്‌വില്ലിൽ 1871-ൽ ജസ്റ്റിന ലോറീന വാറൻ ജനിച്ചു. മതാപിതാക്കളുടെ നിരവധി കുട്ടികളിൽ ഒരാളായിരുന്നു അവർ. രോഗികളെ പരിചരിക്കുമ്പോൾ നഴ്‌സായ അമ്മയ്‌ക്കൊപ്പം പലപ്പോഴും ഉണ്ടായിരുന്നു. 1892-ൽ അവർ ബാപ്റ്റിസ്റ്റ് മന്ത്രി ജോൺ ഫോർഡിനെ വിവാഹം കഴിക്കുകയും പിന്നീട് ഷിക്കാഗോയിലേക്ക് താമസം മാറുകയും അവിടെ 1899-ൽ ഹെറിംഗ് മെഡിക്കൽ കോളേജിൽ നിന്ന് ബിരുദം നേടുകയും ചെയ്തു.
1902-ൽ ഡെൻവറിലേക്ക് താമസം മാറുന്നതിന് മുമ്പ് ഫോർഡ് അലബാമയിലെ ഒരു ആശുപത്രിയിൽ ജോലി ചെയ്തു. അവിടെ അവർക്ക് വൈദ്യശാസ്ത്ര ലൈസൻസ് നൽകി. അവളുടെ എക്സാമിനർ അവളോട് പറഞ്ഞു, "നിങ്ങളിൽ നിന്ന് ഫീസ് വാങ്ങുന്നത് സത്യസന്ധമല്ലെന്ന് എനിക്ക് തോന്നുന്നു. തുടക്കത്തിൽ തന്നെ നിങ്ങൾക്കെതിരെ രണ്ട് സ്ട്രൈക്കുകൾ ലഭിച്ചു. ആദ്യം, നിങ്ങൾ ഒരു സ്ത്രീയാണ്. രണ്ടാമത്, നിങ്ങൾ കറുത്ത നിറമുള്ളവളാണ്". അക്കാലത്ത് ആഫ്രിക്കൻ അമേരിക്കക്കാർക്ക് ആശുപത്രികളിൽ ജോലി ചെയ്യുന്നതിനോ കൊളറാഡോ മെഡിക്കൽ അസോസിയേഷനിൽ ചേരുന്നതിനോ വിലക്കുണ്ടായിരുന്നതിനാൽ, ഫോർഡ് ഫൈവ് പോയിന്റിലെ തന്റെ വീട്ടിൽ ഒരു സ്വകാര്യ പരിശീലനം ആരംഭിച്ചു. അവിടെ അവർ ഗൈനക്കോളജി, ഒബ്സ്റ്റട്രിക്സ്, പീഡിയാട്രിക്സ് എന്നിവയിൽ വൈദഗ്ദ്ധ്യം നേടിയിട്ടുണ്ട്. 1915-ൽ അവളും ഭർത്താവും വിവാഹമോചനം നേടി. അവർ പിന്നീട് ആൽഫ്രഡ് അലനെ വിവാഹം കഴിച്ചു.
1950-ൽ, കൊളറാഡോ, അമേരിക്കൻ മെഡിക്കൽ അസോസിയേഷനുകളിൽ ചേരാൻ ഫോർഡിന് അനുമതി ലഭിച്ചു; അവർ ഡെൻവർ മെഡിക്കൽ സൊസൈറ്റിയിൽ അംഗമാകുകയും ഡെൻവർ ജനറൽ ഹോസ്പിറ്റലിൽ ജോലി ചെയ്യാൻ തുടങ്ങുകയും ചെയ്തു. അക്കാലത്ത്, ഡെൻവറിലെ ഏക ആഫ്രിക്കൻ അമേരിക്കൻ വനിതാ ഡോക്ടറായിരുന്നു അവർ. ഡോ. ഫോർഡിന് 1951-ൽ ഡെൻവേഴ്‌സ് കോസ്‌മോപൊളിറ്റൻ ക്ലബ്ബിൽ നിന്ന് മനുഷ്യാവകാശ അവാർഡ് ലഭിച്ചു. 1952-ൽ മരിക്കുന്നതിന് രണ്ടാഴ്ച മുമ്പ് വരെ ഫോർഡ് മെഡിസിൻ പരിശീലനം തുടർന്നു.
മരണാനന്തര ബഹുമതികൾ
1988-ൽ ഡെൻവറിലെ ഫൈവ് പോയിന്റിലുള്ള ഫോർഡിന്റെ വീട് ബ്ലാക്ക് അമേരിക്കൻ വെസ്റ്റ് മ്യൂസിയം ആന്റ് ഹെറിറ്റേജ് സെന്റർ ആക്കി മാറ്റി. ഒരു മുറി അവളുടെ ജീവിതത്തിന്റെയും ജോലിയുടെയും പ്രദർശനത്തിനായി നീക്കിവച്ചിരിക്കുന്നു.
അവരുടെ ബഹുമാനാർത്ഥം 2020-ൽ നിർമ്മാണം ആരംഭിച്ച കൊളറാഡോയിലെ ലിറ്റിൽടണിലുള്ള ഒരു പ്രാഥമിക വിദ്യാലയത്തിന് നാമകരണം ചെയ്യപ്പെട്ടു.
അവലംബം
വർഗ്ഗം:1871-ൽ ജനിച്ചവർ വർഗ്ഗം:1952-ൽ മരിച്ചവർ വർഗ്ഗം:സ്ത്രീരോഗ വിദഗ്ദർ
1947 പാർട്ടീഷ്യൻ ആർക്കേവ്
ഇന്ത്യയിലെ ഡൽഹിയിൽ ട്രസ്റ്റായി രജിസ്റ്റർ ചെയ്തിട്ടുള്ള കാലിഫോർണിയയിലെ ബെർക്കിലി ആസ്ഥാനമാക്കി പ്രവർത്തിക്കുന്ന ഒരു 501(സി)(3) ലാഭരഹിത വാമൊഴി ചരിത്ര സംഘടനയാണ് ദ 1947 പാർട്ടീഷ്യൻ ആർക്കേവ്. ഈ സംഘടന 1947  ഇന്ത്യാവിഭജനവുമായി ബന്ധപ്പെട്ട യഥാർത്ഥ ആളുകളിൽനിന്നും വിവരങ്ങൾ ശേഖരിക്കുകയും സംരക്ഷിക്കുകയും ചെയ്യുന്നു. 2010ൽ ഡോ. ഗുണീത സിംഗ് ഭല്ലയാണ് ഈ പദ്ധതി ആരംഭിച്ചത്. സാൻഫ്രാൻസിസ്കോ ബേ ഏരിയയിലുള്ള ഇന്ത്യാവിഭജനവുമായി നേരിട്ട് ബന്ധപ്പെട്ട ആളുകളുടെ വീഡിയോ ശേഖരിച്ചുകൊണ്ടാണ് ഈ സംഘടന പ്രവർത്തനമാരംഭിച്ചത്. ഹിരോഷിമ പീസ് മെമ്മോറിയൽ, വിവിധ ഹോളോകാസ്റ്റ് മെമ്മോറിയലുകൾ  എന്നിവയിൽനിന്ന് പ്രചോദനമുൾക്കൊണ്ടാണ് 1947 പാർട്ടീഷൻ ആർക്കേവ് ആരംഭിച്ചത്.
1947 പാർട്ടീഷ്യൻ ആർക്കേവ് സന്നദ്ധപ്രവർത്തകരിൽ നിന്ന് ക്രൗഡ് സോഴ്സിംഗിലൂടെയാണ് വീഡിയോകൾ ശേഖരിക്കുന്നത്. അതിനായി സന്നദ്ധപ്രവർത്തകർക്കുള്ള പരിശീലനം അഭിമുഖസംഭാഷണത്തിനുള്ള പരിശീലനം എന്നിവ നൽകുന്നു. 2016 ൽ എതാണ്ട് 3000 അഭിമുഖങ്ങൾ  ഇന്ത്യ, പാകിസ്താൻ, ബംഗ്ലാദേശ്, യുണൈറ്റഡ് സ്റ്റേറ്റ്സ്, യുണൈറ്റഡ് കിങ്ഡം, ഇസ്രായേൽ തുടങ്ങി ഒമ്പതോളം രാജ്യങ്ങളിൽ നിന്ന് ശേഖരിച്ചിട്ടുണ്ട്. ക്രൗഡ് സോഴ്സിംഗിനായി സ്റ്റോറി സ്ക്കോളറുകൾ, ഫെല്ലോഷിപ്പുകൾ എന്നിവയുണ്ട്. ഇവയിലേക്ക് ആളുകളുടെ ക്വളിഫിക്കേഷൻ അനുസരിച്ച് തിരഞ്ഞെടുക്കുന്നു.
1947 പാർട്ടീഷ്യൻ ആർക്കേവിന്റെ വെബ്സൈറ്റിൽ ഒരു സ്റ്റോറി മാപ്പ് ഉണ്ട്. ഇതിൽ അഭിമുഖം നടത്തിയവരുടെ പരിവർത്തനത്തിന്റെ രൂപരേഖയുണ്ട്. 1947 പാർട്ടീഷ്യൻ ആർക്കേവിന്റെവലിയ ശേഖരത്തിന്റെ ഒരു ഭാഗം മാത്രമാണ് പൊതുജനങ്ങൾക്ക് കാണാവുന്നതരത്തില‍ ഉള്ളൂ. മറ്റ് അഭിമുഖങ്ങളിലേക്കുള്ള പ്രവേശനം ഗവേഷകർക്ക് അഭ്യർത്ഥനയിലൂടെ മാത്രം നൽകുന്നു.
അവലംബങ്ങൾ
വർഗ്ഗം:ഇന്ത്യയുടെ വിഭജനം
ബിയാന്ത് സിംഗ്
ഇന്ത്യൻ നാഷണൽ കോൺഗ്രസ്സ് പ്രവർത്തകനായിരുന്നു ബിയാന്ത് സിംഗ് (19 ഫെബ്രുവരി 1922 - 31 ഓഗസ്റ്റ് 1995).1992 മുതൽ 1995 വരെ പഞ്ചാബിന്റെ മുഖ്യമന്ത്രി പദം അലങ്കരിച്ചിട്ടുണ്ട്. .
പഞ്ചാബിലെ സായുധ കലാപ സമയത്ത് നടന്ന മനുഷ്യാവകാശ ലംഘനങ്ങൾക്ക് പ്രതികാരമായി നടത്തിയ കാർ ബോംബാക്രമണത്തിൽ കൊല്ലപ്പെടുകയായിരുന്നു.
അധികവായനയ്ക്ക്
വർഗ്ഗം:1922-ൽ ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ) വർഗ്ഗം:ഇന്ത്യൻ പഞ്ചാബിൽ നിന്നുള്ള വ്യക്തികൾ
ഇന്ത്യയിലെ സസ്യോദ്യാനങ്ങളുടെ പട്ടിക
വിവിധവർഗ്ഗത്തിലുള്ള സസ്യങ്ങൾ പഠന, ഗവേഷണ, മറ്റ് അനുബന്ധപ്രവർത്തനങ്ങൾക്കായ് ഒരു പ്രത്യേക ഭൂപരിധിക്കുള്ളിൽ നട്ടുവളർത്തിയ സ്ഥലത്തേയാണ് സസ്യോദ്യാനം അഥവാ ബൊട്ടാണിക്കൽ ഗാർഡൻ(botanical garden) എന്ന് പറയുന്നത്. വിനോദത്തിനുവേണ്ടിയുള്ള ഉദ്യാനങ്ങളിൽനിന്നും ഇത് വ്യത്യസ്തപ്പെട്ടിരിക്കുന്നു. മൃഗശാലകളോട് അനുബന്ധിച്ചും സസ്യോദ്യാനങ്ങൾ കാണപ്പെടാറുണ്ട്.
അവലംബം
www.chandigarhenvis.gov.in
www.chandigarh.gov.in
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജൈവവൈവിധ്യം വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
ശോഭനാ ജോർജ്ജ്
ഒൻപതും പത്തും പതിനൊന്നും കേരള നിയമസഭകളിലെ ചെങ്ങന്നൂർ മണ്ഡലത്തെ പ്രതിനിധീകരിച്ച കോൺഗ്രസ് പ്രതിനിധിയായിരുന്നു ശോഭനാ ജോർജ്ജ് (ജനനം :4 ഏപ്രിൽ 1960).
ജീവിതരേഖ
കെ.എം. ജോർജിന്റെയും തങ്കമ്മ ജോർജിന്റെയും മകളാണ് ശോഭന. ബിരുദാനന്ദര ബിരുദധാരിയാണ്. അഖില കേരള ബാലജനസഖ്യത്തിന്റെ ആദ്യ വനിത പ്രസിഡന്റായിരുന്നു. കേരള സർവകലാശാല സെനറ്റ് അംഗം, യൂത്ത് കോൺഗ്രസ് ആദ്യ വനിത ജനറൽ സെക്രട്ടറി, കെ.പി.സി.സി ജനറൽ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്. കെ. കരുണാകരൻ ഡി.ഐ.സി രൂപീകരിച്ചപ്പോൾ അതിൽ ചേർന്നു പ്രവർത്തിച്ചു.
വിവാദങ്ങൾ
മന്ത്രി കെ.വി. തോമസിനെതിരെ വ്യാജരേഖക്കേസ് നിർമ്മിച്ച കേസിലെ മൂന്നാംപ്രതിയായിരുന്ന ശോഭനാ ജോർജ്ജിനെ ക്രൈം ബ്രാഞ്ച് അറസ്റ്റു ചെയ്തിരുന്നു.
അവലംബം
വർഗ്ഗം:1960-ൽ ജനിച്ചവർ
വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:കേരള നിയമസഭയിലെ വനിതാ പ്രതിനിധികൾ വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
മാനവേദൻ
സാമൂതിരി രാജാക്കന്മാരിൽ പ്രഗൽഭനും കൃഷ്ണഗീതി കർത്താവുമാൺ മാനവേദൻരാജ(1585–1658 കൃ.വ.). കൃഷ്ണനാട്ടം എന്ന കലാരൂപം ചിട്ടപ്പെടുത്തിയത് മാനവേദൻ രാജാവാണ്. മാനവേദൻരാജയുടെ ഗുരു ആനായത്ത് കൃഷ്ണപ്പിഷാരോടിയായിരുന്നു. മാനവേദൻ തന്റെ കൃതിയായ പൂർവ്വഭാരത ചമ്പുവിൽ ഗുരുവായ കൃഷ്ണപ്പിഷാരോടിയെ സ്തുതിക്കുന്നുണ്ട്.
കൃഷ്ണനാട്ടം
കോഴിക്കോട്‌ സാമൂതിരിയായിരുന്ന മാനവേദനാൽ രചിക്കപ്പെട്ട കൃഷ്ണഗീതിയെന്ന കാവ്യത്തിൽ നിന്ന്‌ ഉടലെടുത്ത കലാരൂപമാണ്‌ കൃഷ്ണനാട്ടം. .ശ്രീകൃഷ്ണൻറെ അവതാരം മുതൽ സ്വർഗ്ഗാരോഹണം വരെയുള്ള ലീലകൾ എട്ടു കഥകളായിട്ടാണ് അവതരിപ്പിച്ചുവരുന്നത്. എട്ടു രാത്രികൾ കൊണ്ട്‌ ആടി തീർക്കാവുന്ന രീതിയിലാണ്‌ കൃഷ്ണനാട്ടം രൂപകല്പന ചെയ്തിരിക്കുന്നത്‌. ഇവ ക്രമപ്രകാരം 'അവതാരം', 'കാളിയമർദ്ദനം', 'രാസക്രീഡ', 'കംസവധം', 'സ്വയംവരം', 'ബാണയുദ്ധം', 'വിവിദവധം', 'സ്വർഗാരോഹണം' എന്നിവയാണ്‌.
ഐതിഹ്യം
കൃഷ്ണനാട്ടത്തെപ്പറ്റിയുള്ള പല ഐതിഹ്യങ്ങളും അതിന്റെ ദിവ്യത്വം വർദ്ധിപ്പിക്കുന്നവയാണ്. ശ്രീകൃഷ്ണദർശനത്തിനു വേണ്ടി മാനവേദൻ വില്വമംഗലത്തോട് അഭ്യർത്ഥിച്ചുവെന്നും, അങ്ങനെ ഗുരുവായൂർ മതിൽക്കകത്ത് ഇപ്പോഴുള്ള കൂത്തമ്പലത്തിന്റെ ഭാഗത്തുണ്ടായിരുന്ന ഇലഞ്ഞിമരച്ചുവട്ടിൽ ഉണ്ണിക്കൃഷ്ണന്റെ ദർശനം രാജാവിനുണ്ടായെന്നും ആർത്തിയോടെ ആലിംഗനം ചെയ്യാനാഞ്ഞപ്പോൾ ഭഗവാൻ അപ്രത്യക്ഷമായെന്നുമാണ് ഐതിഹ്യം. വില്വമംഗലം ദർശനം തരാനേ പറഞ്ഞിട്ടുള്ളുവെന്ന അശരീരി അപ്പോൾ കേട്ടു. ഭക്തനായ മാനവേദരാജാവിന് ഭഗവാന്റെ ഒരു പീലിത്തിരുമുടി കൈയ്യിൽ കിട്ടുകയും ആ പീലിത്തിരുമുടികൊണ്ട് കൃഷ്ണന്റെ കിരീടം ഉണ്ടാക്കിയെന്നും അതുപയോഗിച്ച് അഭിനയിക്കത്തക്കവണ്ണം കൃഷ്ണഗീതി രചിച്ചുവെന്നുമുള്ള ഐതിഹ്യം ഈ കലയുടെ ഭക്തിഭാവത്തെ കാണിക്കുന്നു. ഭഗവാൻ പ്രത്യക്ഷപ്പെട്ട ഇലഞ്ഞിമരത്തിന്റെ ഒരു കൊമ്പ് ഉപയോഗിച്ച് തമ്പുരാൻ സ്വന്തം കൈകൊണ്ട് നിർമ്മിച്ച ബാലഗോപാലവിഗ്രഹം മുമ്പിൽ വച്ച് പൂജിക്കുകയും, ആ വിഗ്രഹത്തെ സംബോധന ചെയ്തു കൃഷ്ണഗീതി എഴുതുകയും ചെയ്തു. കൃഷ്ണനാട്ടത്തിലെ കിരീടങ്ങളും പൊയ് മുഖങ്ങളും ആഭരണങ്ങളും എല്ലാം ആ ഇലഞ്ഞിമരംകൊണ്ട് നിർമ്മിച്ചതാണ് എന്നാണ് ഐതിഹ്യം.
അവലംബം
വർഗ്ഗം:സാമൂതിരി രാജാക്കന്മാർ
മോണ എൽത്താഹെ
ആദ്യകാല ജീവിതം
ഈജിപ്തിലെ പോർട്ട് സൈഡിൽ ജനിച്ചു. പതിനഞ്ചു വയസ്സുള്ളപ്പോൾ അവരുടെ കുടുംബം യുകെയിലേക്കും, പതിനഞ്ചു വയസ്സുള്ളപ്പോൾ സൌദി അറേബ്യയിലേക്കും പോയി. 1990 ൽ കെയ്റോയിൽ അമേരിക്കൻ സർവ്വകലാശാലയിൽ നിന്ന് ബിരുദം നേടി. മാസ് കമ്മ്യൂണിക്കേഷനിൽ മാസ്റ്റേഴ്സ് ബിരുദം നേടി.
അവലംബം
വർഗ്ഗം:അമേരിക്കൻ വനിതാ പത്രപ്രവർത്തകർ വർഗ്ഗം:അമേരിക്കൻ മുസ്ലിങ്ങൾ വർഗ്ഗം:അമേരിക്കയിലേക്ക് കുടിയേറിയ ഈജിപ്റ്റുകാർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ കോളമിസ്റ്റ് വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1967-ൽ ജനിച്ചവർ
രാധാ രാഘവൻ
(1996)പത്തും (2001)പതിനൊന്നും കേരള നിയമസഭകളിൽ പട്ടിക വർഗ്ഗ സംവരണ മണ്ഡലമായ നോർത്ത് വയനാട് നിന്നുള്ള കോൺഗ്രസ് അംഗമായിരുന്നു രാധാ രാഘവൻ (ജനനം :3 ജൂൺ 1961). മുൻ എം.എൽ.എ കെ. രാഘവൻ മാസ്റ്ററുടെ ഭാര്യയാണ്.
അവലംബം
വർഗ്ഗം:1961-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ
വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:കേരള നിയമസഭയിലെ വനിതാ പ്രതിനിധികൾ
ലിവ് ആന്റ് ലെറ്റ് ഡൈ
ഇയാൻ ഫ്ലെമിങ് രചിച്ച ജെയിംസ്ബോണ്ട് പരമ്പരയിലെ രണ്ടാമത്തെ നോവലാണ് ലിവ് ആന്റ് ലെറ്റ് ഡൈ. ലണ്ടനും അമേരിക്കയും ജമൈക്കയുമാണ് ഈ നോവലിലെ കഥാപശ്ചാത്തലം. 5 ഏപ്രിൽ 1954 ന് ജൊനാതൻ കേപ്പ് ഈ നോവൽ യുകെയിൽ പ്രസിദ്ധീകരിച്ചു. ഫ്ലെമിംങ് അദ്ദേഹത്തിന്റെ ജമൈക്കയിലുള്ള ഗോൾഡൻഐ എസ്റ്റേറ്റിൽവച്ചാണ് ഈ നോവൽ എഴുതിയത്. അദ്ദേഹത്തിന്റെ ആദ്യ നോവലായ കാസിനോ റോയലിനു മുൻപാണ് ഈ നോവലിന്റെ രചന നിർവ്വഹിച്ചത്. യുഎസിലെയും ജമൈക്കയിലെയും യാത്രാനുഭവങ്ങളിൽനിന്നാണ് ഈ നോവലിന്റെ കഥാപശ്ചാത്തലം ഫ്ലെമിങ് രൂപപ്പെടുത്തിയെടുത്തത്.
പാശ്ചാത്യർക്ക് ഭീഷണിയായ മിസ്റ്റർ ബിഗ് എന്ന ക്രിമിനലുമായുള്ള സംഘർഷമാണ് ഈ നോവലിന്റെ കഥാതന്തു. മിസ്റ്റർബിഗ്ഗിന് അമേരിക്കൻ ക്രിമിനൽ നെറ്റ്‍വർക്കായ വുഡൂവുമായും റഷ്യൻ രഹസ്യപ്പോലീസിന്റെ ഒരു കൈവഴിയായ എസ്എംഇആർഎസ്എച്ചുമായും ബന്ധങ്ങളുണ്ടായിരുന്നു.
വർഗ്ഗം:ജെയിംസ് ബോണ്ട് പുസ്തകങ്ങൾ വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
സാറാ വിൻസി
ഓസ്‌ട്രേലിയൻ വിമൻസ് നാഷണൽ വീൽചെയർ ബാസ്‌ക്കറ്റ്ബോൾ ലീഗിൽ പെർത്ത് വെസ്റ്റേൺ സ്റ്റാർസിനായി കളിക്കുന്ന 1 പോയിന്റ് വീൽചെയർ ബാസ്‌ക്കറ്റ്ബോൾ താരമാണ് സാറാ വിൻസി (ജനനം: ഡിസംബർ 4, 1991). 2011-ൽ ജപ്പാനിൽ നടന്ന ഒസാക്ക കപ്പിൽ കളിച്ച ഗ്ലൈഡേഴ്സ് എന്നറിയപ്പെടുന്ന ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിനൊപ്പം അരങ്ങേറ്റം കുറിച്ചു. വീൽചെയർ ബാസ്കറ്റ്ബോളിൽ ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് വിൻസി വെള്ളി മെഡൽ നേടി.
സ്വകാര്യ ജീവിതം
പടിഞ്ഞാറൻ ഓസ്‌ട്രേലിയയിലെ പെർത്തിൽ 1991 ഡിസംബർ 4 ന് വിൻസി ജനിച്ചു. സ്പൈന ബിഫിഡ വൈകല്യമുള്ള വിൻസി 2013-ലെ കണക്കനുസരിച്ച്, പടിഞ്ഞാറൻ ഓസ്‌ട്രേലിയയിലെ പെർത്തിൽ താമസിക്കുന്നു. ഒരു വിദ്യാർത്ഥിയായ അവർ ഇതിനകം ടെക്നിക്കൽ ആന്റ് ഫർതെർ എഡ്യൂക്കേഷൻ (TAFE) ഇൻസ്റ്റിറ്റ്യൂട്ടിൽ ചേർന്നു. അവിടെ അവർ ഡിജിറ്റൽ മീഡിയയിൽ ഒരു സർട്ടിഫിക്കറ്റ് നേടി.
കുട്ടികളുടെ ചാരിറ്റികളെ പിന്തുണയ്ക്കാൻ സഹായിക്കുന്നതിന് സാറാ ടെലിത്തൺ കമ്മ്യൂണിറ്റി സിനിമാശാലകളിൽ വോളന്റിയർ ആയി പ്രവർത്തിക്കുന്നു.
കരിയർ
1 പോയിന്റ് വീൽചെയർ ബാസ്കറ്റ്ബോൾ കളിക്കാരിയാണ് വിൻസി. 2006 മുതൽ വീൽചെയർ ബാസ്കറ്റ്ബോൾ കളിക്കാൻ തുടങ്ങി. 2009-ൽ വിമൻസ് നാഷണൽ വീൽചെയർ ബാസ്കറ്റ്ബോൾ ലീഗിൽ (ഡബ്ല്യുഎൻ‌ഡബ്ല്യുബിഎൽ) പെർത്ത് വെസ്റ്റേൺ സ്റ്റാർസിൽ ചേർന്ന വിൻസി. ക്ലബ്ബിനൊപ്പം 2013 സീസണിലും ഉണ്ടായിരുന്നു. 2010-ൽ, ലീഗിന്റെ ജൂനിയർ ചാമ്പ്യൻഷിപ്പായ കെവിൻ കൂംബ്സ് കപ്പ് നേടി. അവരുടെ ടീം ന്യൂ സൗത്ത് വെയിൽസിനെ 63–58ന് തോൽപ്പിച്ചു.
2010-ൽ ഒരു ദേശീയ ടീം പരിശീലന ക്യാമ്പിൽ പങ്കെടുക്കാൻ വിൻ‌സി തിരഞ്ഞെടുക്കപ്പെട്ടു. അടുത്ത വർഷം ജപ്പാനിൽ നടന്ന ഒസാക്ക കപ്പിൽ കളിച്ചപ്പോൾ ഗ്ലൈഡേഴ്സ് എന്നറിയപ്പെടുന്ന സാർവത്രികമായി അറിയപ്പെടുന്ന ദേശീയ ടീമിനൊപ്പം അരങ്ങേറ്റം കുറിച്ചു. 2011 ഏഷ്യ ഓഷ്യാനിയ റീജിയണൽ ചാമ്പ്യൻഷിപ്പ്, 2011-ലെ യു 25 ലോക ചാമ്പ്യൻഷിപ്പ്,, 2012-ലെ ബിടി പാരാലിമ്പിക് ലോകകപ്പ് എന്നിവയിൽ ജർമ്മനിക്കെതിരായ അവസാന മത്സരത്തിൽ പങ്കെടുത്തു.
വീൽചെയർ ബാസ്‌ക്കറ്റ്ബോളിൽ 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ച് വിൻസിയെ തിരഞ്ഞെടുത്തു. അവരുടെ ആദ്യത്തേ മത്സരം ലണ്ടൻ ഗെയിംസ് ആയിരുന്നു. ജൂലൈ അവസാനം പെർത്തിലെ സ്റ്റേറ്റ് ബാസ്കറ്റ്ബോൾ സെന്ററിൽ നടന്ന ഒരു പാരാലിമ്പിക് വിടവാങ്ങൽ ചടങ്ങിൽ പങ്കെടുത്തു. ഗ്രൂപ്പ് ഘട്ടത്തിൽ, 2012-ലെ സമ്മർ പാരാലിമ്പിക്‌സിൽ ഓസ്‌ട്രേലിയ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീം ബ്രസീൽ, ഗ്രേറ്റ് ബ്രിട്ടൻ,, നെതർലാൻഡ്‌സ് എന്നിവയ്‌ക്കെതിരായ വിജയങ്ങൾ നേടിയെങ്കിലും കാനഡയോട് പരാജയപ്പെട്ടു. ഗ്ലൈഡേഴ്സിനെ ക്വാർട്ടർ ഫൈനലിലേക്ക് നയിക്കാൻ ഇത് മതിയായിരുന്നു. അവിടെ അവർ മെക്സിക്കോയെ പരാജയപ്പെടുത്തി. ഗ്ലൈഡേഴ്സ് പിന്നീട് അമേരിക്കയെ പരാജയപ്പെടുത്തി ജർമ്മനിയുമായി അന്തിമ ഏറ്റുമുട്ടൽ ആരംഭിച്ചു. ഗ്ലൈഡേഴ്സിന് 44–58 തോറ്റെങ്കിലും ഒരു വെള്ളി മെഡൽ നേടി.
ജപ്പാനിൽ നടന്ന 2013-ലെ ഒസാക്ക കപ്പിൽ, വിൻസിയും ഗ്ലൈഡേഴ്‌സും 2008, 2009, 2010, 2012 വർഷങ്ങളിൽ മുമ്പ് നേടിയ കിരീടം വിജയകരമായി നിലനിർത്തി.
അവലംബം
വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ബാസ്‌ക്കറ്റ്ബോൾ കളിക്കാർ വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:1991-ൽ ജനിച്ചവർ
ഇഎസ്ഐസി മെഡിക്കൽ കോളേജ്, ഫരീദാബാദ്
ഇഎസ്ഐ-പിജിഐഎംഎസ്ആർ അല്ലെങ്കിൽ ഇഎസ്ഐസി മെഡിക്കൽ കോളേജ് & ഹോസ്പിറ്റൽ, ഫരീദാബാദ്, അല്ലെങ്കിൽ അതിന്റെ മുഴുവൻ പേരിൽ എംപ്ലോയീസ് സ്റ്റേറ്റ് ഇൻഷുറൻസ് പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് & റിസർച്ച് ആൻഡ് എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷൻ മെഡിക്കൽ കോളേജ് ആൻഡ് ഹോസ്പിറ്റൽ, ഫരീദാബാദ്''', ഒരു സർക്കാർ സഹ-വിദ്യാഭ്യാസ മെഡിക്കൽ കോളേജാണ്. ഇന്ത്യയിലെ ഹരിയാനയിലെ ഫരീദാബാദിലെ ന്യൂ ഇൻഡസ്ട്രിയൽ ടൗൺഷിപ്പ്-3 ൽ സ്ഥിതിചെയ്യുന്നു. ഇന്ത്യാ ഗവൺമെന്റിന്റെ തൊഴിൽ തൊഴിൽ മന്ത്രാലയത്തിന് കീഴിലുള്ള ഒരു കേന്ദ്ര സ്വയംഭരണ സ്ഥാപനമായ ഇ എസ് ഐ കോർപ്പറേഷന്റെ കീഴിലാണ് ഇത് 2015 ൽ സ്ഥാപിതമായത്. ഇന്ത്യയുടെ തലസ്ഥാന നഗരമായ ഡൽഹിയോട് ചേർന്നുള്ള ദേശീയ തലസ്ഥാന മേഖലയുടെ (NCR) ഭാഗമാണ് ഫരീദാബാദ്. ഇത് പണ്ഡിറ്റ് ഭഗവത് ദയാൽ ശർമ്മ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. 2013-ൽ പണികഴിപ്പിച്ച 625 കിടക്കകളുള്ള ഒരു മൾട്ടി-സ്പെഷ്യാലിറ്റി ഹോസ്പിറ്റലിനോട് ചേർന്നാണ് കോളേജ് പ്രവർത്തിക്കുന്നത്. 30 ഏക്കറിൽ പരന്നുകിടക്കുന്ന കാമ്പസ്, ഇഎസ്‌ഐ കോർപ്പറേഷനു കീഴിൽ ഇൻഷ്വർ ചെയ്ത തൊഴിലാളികൾക്ക് പ്രാഥമിക, തൃതീയ ആരോഗ്യ പരിരക്ഷാ സൗകര്യങ്ങൾ പ്രദാനം ചെയ്യുന്നു, കൂടാതെ ചെറിയ ഇഎസ്‌ഐ ക്ലിനിക്കുകൾക്കും ഡിസ്പെൻസറികൾക്കുമുള്ള തൃതീയ പരിചരണ റഫറൽ കേന്ദ്രങ്ങളിലൊന്നാണിത്.
വാഗ്ദാനം ചെയ്യുന്ന കോഴ്‌സുകൾ
പിജി സീറ്റുകൾ:
ആശുപത്രി സൗകര്യങ്ങൾ
എമർജൻസി, OPD സേവനങ്ങൾ, 7 മോഡുലാർ ഓപ്പറേഷൻ തിയറ്ററുകൾ, ലേബർ റൂം, ICU, HDU, NICU, ഫിസിയോതെറാപ്പി, MRI, CT, അൾട്രാസൗണ്ട് സ്കാൻ, IPD സേവനങ്ങൾ എന്നിവ ഉൾപ്പെടുന്ന മെഡിക്കൽ സൗകര്യങ്ങൾ ആശുപത്രി വാഗ്ദാനം ചെയ്യുന്നു. പ്രാദേശിക ഡയാലിസിസ് കേന്ദ്രവും ഇവിടെയുണ്ട്. 510 ഐസൊലേഷൻ കിടക്കകളും 60 കിടക്കകളുള്ള ഐസിയുവും 24 വെന്റിലേറ്ററുകളും മികച്ച ഡയഗ്നോസ്റ്റിക് സൗകര്യങ്ങളുമുള്ള ഒരു സമർപ്പിത കോവിഡ് ആശുപത്രിയായി ഏപ്രിലിൽ ഹരിയാന സർക്കാർ ഇത് പ്രഖ്യാപിച്ചു. പ്രതിദിനം 750 ഓളം കോവിഡ്-19 ടെസ്റ്റുകൾ നടത്താനുള്ള ശേഷി ആശുപത്രിക്കുണ്ട്, 2020 ഓഗസ്റ്റ് ആദ്യവാരം വരെ 35000-ലധികം RT-PCR ടെസ്റ്റുകൾ നടത്തി. ആശുപത്രി അതിന്റെ ബ്ലഡ് ബാങ്ക് യൂണിറ്റിൽ ഹരിയാനയിലെ ആദ്യത്തെ പ്ലാസ്മ ബാങ്ക് സ്ഥാപിച്ചു. 2020 ഓഗസ്റ്റ് 7 ന്, ഹരിയാന മുഖ്യമന്ത്രി ശ്രീ മനോഹർ ലാൽ ഖട്ടറും, ഇന്ത്യൻ ഗവൺമെന്റിന്റെ തൊഴിൽ, തൊഴിൽ മന്ത്രാലയത്തിന്റെ സഹമന്ത്രി (സ്വതന്ത്ര ചുമതല) ശ്രീ സന്തോഷ് കുമാർ ഗാംഗ്‌വാറും ചേർന്ന് ഇത് സംയുക്തമായി ഉദ്ഘാടനം ചെയ്തു കാർഡിയോളജി, യൂറോളജി, ഓങ്കോളജി എന്നിവയുടെ സൂപ്പർ സ്പെഷ്യാലിറ്റി ചികിത്സ നൽകുന്നു. 2021 ഒക്ടോബറിൽ നടത്തിയ ആദ്യത്തെ വിജയകരമായ ട്രാൻസ്പ്ലാൻറിലൂടെ ബോൺ മാരോ ട്രാൻസ്പ്ലാൻറ് യൂണിറ്റ് ഇപ്പോൾ പ്രവർത്തനക്ഷമമാണ്, ബിഎംടി വാഗ്ദാനം ചെയ്യുന്ന രാജ്യത്തെ ചുരുക്കം ചില സർക്കാർ കേന്ദ്രങ്ങളിൽ ഒന്നായി ഇത് മാറി. ആശുപത്രി പരിസരത്ത് 40 കിടക്കകളുള്ള അത്യാധുനിക കാർഡിയാക് സെന്ററും സർജിക്കൽ ബാക്കപ്പോടുകൂടിയ പ്രൈമറി/ഇലക്ടീവ് പിസിഐ കത്തീറ്ററൈസേഷൻ ലബോറട്ടറിയും ഉണ്ട്. 60 ഐസിയു കിടക്കകളുള്ള ആശുപത്രി ഇപ്പോൾ 625 കിടക്കകളായി വികസിപ്പിച്ചിട്ടുണ്ട്. പീഡിയാട്രിക് ഡിപ്പാർട്ട്‌മെന്റിന്റെ സഹകരണത്തോടെ ആഴ്ചയിൽ രണ്ടുതവണ അപൂർവ രോഗ ക്ലിനിക്കും സംഘടിപ്പിക്കുന്നു.
അവലംബം
<references group="" responsive="1">
ചെങ്കോട്ട (തമിഴ്‌നാട്)
തമിഴ്നാട്ടിൽ തിരുനെൽവേലി ജില്ലയിലെ ഒരു മുൻസിപ്പാലിറ്റിയും പട്ടണവുവുമാണ് ചെങ്കോട്ട( en:Sengottai ) നഗരത്തിലേക്ക് പ്രവേശിക്കുന്നയിടത്ത് കോട്ടപോലെ ഒരു നിർമ്മിതിയുള്ളതിനാലാണു ഈ പേരു ലഭിച്ചത്. തിരുവിതാംകൂറിന്റെ ഭാഗമായിരുന്ന ചെങ്കോട്ട ഭാഷാടിസ്ഥാനത്തിൽ സംസ്ഥാനങ്ങൾ രൂപീകരിച്ചതിനെത്തുടർന്ന് തമിഴ്‌നാട്ടിലായി.
വർഗ്ഗം:തമിഴ്നാട്ടിലെ പട്ടണങ്ങൾ
ബരിതു ദേശീയോദ്യാനം
ബരിതു ദേശീയോദ്യാനം (സ്പാനിഷ്: Parque Nacional Baritú) വടക്കുപടിഞ്ഞാറൻ അർജന്റീനയിലെ സാൾട്ട പ്രോവിൻസിൻറെ വടക്ക് സാന്താ വിക്ടോറിയ ഡിപ്പാർട്ട്‍മെൻറൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം ബൊളീവിയിലെ താരിജ പ്രവിശ്യയുമായി അതിർത്തി പങ്കിടുന്നു. ഈ ദേശീയോദ്യാനത്തിലേയ്ക്ക് ഈ രാജ്യത്തിലൂടെ മാത്രമേ റോഡ് മാർഗ്ഗം പ്രവേശിക്കുവാൻ സാധിക്കുകയുള്ളു. 720 ചതുരശ്ര കിലോമീറ്റർ വിസ്തൃതിയുള്ളതാണ് അർജൻറീനയിലെ ഈ ഒരേയൊരു ഉഷ്ണമേഖലാ ദേശീയോദ്യാനം.
ബ്രൈറ്റ് ഡെയ്‌സ് എഹെഡ്
ഇതിവൃത്തം
വിവാഹിതയായ ക്യാരൊലിൻ എന്ന ദന്തവൈദ്യയുടെ ജീവിതത്തിലുണ്ടാകുന്ന പ്രണയവും സംഘർഷങ്ങളും ജീവിത പരിണാമവുമാണ് ചിത്രത്തിന്റെ പ്രമേയം.
ചലച്ചിത്ര മേളകളിൽ
തിരുവനന്തപുരം അന്തർദേശീയ ചലച്ചിത്ര മേളയിൽ പ്രദർശിപ്പിക്കാൻ തെരഞ്ഞെടുത്ത ചിത്രമാണിത്. ടൊറന്റോ അന്തർദേശീയ ചലച്ചിത്ര മേളയിലും പ്രദർശിപ്പിച്ചിട്ടുണ്ട്.
പുറം കണ്ണികൾ
വർഗ്ഗം:ഫ്രഞ്ച് ചലച്ചിത്രം
കനേറിയം ഒവേറ്റം
കനേറിയം ജനുസ്സിൽ പെടുന്ന ഉഷ്ണമേഖലാ വൃക്ഷങ്ങളുടെ ഒരിനമാണ് കനേറിയം ഒവേറ്റം (ബികോളൻ: പിലി, / പിയാലിക് / പീ-ലീ; മലായ്: കെനാരി). ബർസറേസി കുടുംബത്തിലെ ഏകദേശം 600 ഇനങ്ങളിൽ ഒന്നാണിത്. തെക്കുകിഴക്കൻ ഏഷ്യ, പപ്പുവ ന്യൂ ഗ്വിനിയ, വടക്കൻ ഓസ്‌ട്രേലിയ എന്നിവിടങ്ങളിൽ നിന്നുള്ള ഒരിനമാണ് പിലി. ഇവ ഭക്ഷ്യയോഗ്യമായ അണ്ടിപ്പരിപ്പിനായി വാണിജ്യപരമായി ഫിലിപ്പീൻസിൽ കൃഷി ചെയ്യുന്നു.
വിതരണവും ആവാസ വ്യവസ്ഥയും
മാരിടൈം തെക്കുകിഴക്കൻ ഏഷ്യ (ഇന്തോനേഷ്യ, മലേഷ്യ, ഫിലിപ്പീൻസ്), പപ്പുവ ന്യൂ ഗ്വിനിയ, വടക്കൻ ഓസ്‌ട്രേലിയ എന്നിവ ഉൾപ്പെടുന്ന പ്രദേശങ്ങളിലെ തദ്ദേശവാസിയാണ് പിലി.
ആഴമേറിയതും ഫലഭൂയിഷ്ഠമായതും നന്നായി വളക്കൂറുള്ളതുമായ മണ്ണ്, ഊഷ്മള താപനില, നല്ല മഴ എന്നിവ ഇഷ്ടപ്പെടുന്ന ഉഷ്ണമേഖലാ വൃക്ഷമാണ് പിലി. ഇതിന് ചെറിയ മഞ്ഞ് അല്ലെങ്കിൽ കുറഞ്ഞ താപനില സഹിക്കാൻ കഴിയില്ല. 4 മുതൽ 13 ° C വരെ (39 മുതൽ 55 ° F വരെ) വിത്തുകൾ ശീതീകരിക്കുന്നത് 5 ദിവസത്തിനുശേഷം പ്രവർത്തനക്ഷമത നഷ്ടപ്പെടുത്തുന്നു. അന്തരീക്ഷ ഊഷ്മാവിൽ 12 ആഴ്ച സംഭരിച്ചതിനുശേഷം വിത്ത് മുളയ്ക്കുന്നത് 98 മുതൽ 19% വരെ കുറയുന്നു. 137 ദിവസത്തിൽ കൂടുതൽ സൂക്ഷിച്ച വിത്തുകൾ മുളയ്ക്കുന്നില്ല.
കൃഷിയും ഉപയോഗവും
പഴയ ലോക ഉഷ്ണമേഖലാ പ്രദേശങ്ങളായ ഇന്തോനേഷ്യ, മലേഷ്യ, ഫിലിപ്പീൻസ്, എന്നിവിടങ്ങളിൽ അലങ്കാരവൃക്ഷങ്ങളായി ഇവ വളരുന്നു. ഇത് യുണൈറ്റഡ് സ്റ്റേറ്റ്സ് ഓഫ് അമേരിക്കയിലും പിലി ഹണ്ടേഴ്സ് ബ്രാൻഡിന് കീഴിൽ വാണിജ്യപരമായി വിൽക്കുന്നു. ഇന്തോനേഷ്യയിൽ ഇത് കൂടുതലും കിഴക്കൻ പ്രദേശത്താണ് ഉത്പാദിപ്പിക്കുന്നത്.
ഫിലിപ്പൈൻസിൽ, ബിക്കോൾ മേഖല, സോർസോഗോൺ, ആൽബെ, കാമറൈൻസ് സർ, തെക്കൻ തഗാലോഗ്, കിഴക്കൻ വിസയാസ് എന്നീ പ്രവിശ്യകളാണ് ഉത്പാദന കേന്ദ്രങ്ങൾ. പിലി നട്ട് കച്ചവടത്തിന്റെ പ്രാഥമിക സ്ഥലമായ ബിക്കോൾ മേഖലയിലെ ഒരു പ്രധാന ചരക്കായി ഈ ഇനം കണക്കാക്കപ്പെടുന്നു. ഈ വിളയുടെ വാണിജ്യപരമായ നടീൽ മിക്കവാറും കാണപ്പെടുന്നില്ല. ഈ പ്രവിശ്യകൾ‌ക്കടുത്തുള്ള പർ‌വ്വതങ്ങളിലെ പ്രകൃതിദത്തമായി കാണപ്പെടുന്ന മരങ്ങളിൽ നിന്നും പഴങ്ങൾ‌ ശേഖരിക്കുന്നു. 1977-ൽ ഫിലിപ്പീൻസ് ഏകദേശം 3.8 ടൺ പിലി തയ്യാറാക്കൽ ഗുവാമിലേക്കും ഓസ്ട്രേലിയയിലേക്കും കയറ്റുമതി ചെയ്തു.
പിലിയിൽ നിന്നുള്ള ഏറ്റവും പ്രധാനപ്പെട്ട ഉൽപ്പന്നം കേർണലാണ്. അസംസ്കൃതമാകുമ്പോൾ, അതിന്റെ മണം വറുത്ത മത്തങ്ങ വിത്തിനോട് സാമ്യമുള്ളതാണ്. വറുക്കുമ്പോൾ അതിന്റെ നട്ട് സ്വാദും മെഴുക് ഘടനയും പൈൻ നട്ടിനോട് സാമ്യമുള്ളതുമാണ്. ഫിലിപ്പൈൻസ് യൂണിവേഴ്സിറ്റി ലോസ് ബാനോസിന്റെ ഇൻസ്റ്റിറ്റ്യൂട്ട് ഓഫ് പ്ലാന്റ് ബ്രീഡിംഗിൽ നിന്നുള്ള ഗവേഷണങ്ങൾ ഉയർന്ന നിലവാരമുള്ള പിലി അണ്ടിപ്പരിപ്പ് വലിയ റൗണ്ട് കേർണൽ, നേർത്ത പൾപ്പ്, പുറംതോട് എന്നിവയുള്ളതായി വിവരിക്കുന്നു. പരിപ്പിൽ വെളുത്ത പൾപ്പ്, ഉയർന്ന പ്രോട്ടീൻ, മൃദുവായ നട്ട് സ്വാദുള്ള എണ്ണകൾ എന്നിവ ഉണ്ടായിരിക്കണം. ഫിലിപ്പൈൻസിൽ, മിഠായികളിലും ബ്രിട്ടിലുകളിലും പിലി ഉപയോഗിക്കുന്നു.
ഇന്തോനേഷ്യയിൽ, പ്രത്യേകിച്ച് മിനഹാസ ജനത, മലുകു ദ്വീപുകളിൽ, കേണലുകൾ മിനഹാസൻ കേക്ക് ബോബെങ്ക അല്ലെങ്കിൽ മാലുക്കിലെ ബുബെൻക ഉണ്ടാക്കാൻ ഉപയോഗിക്കുന്നു. ചോക്ലേറ്റ്, ഐസ്ക്രീം, ബേക്ക് ചെയ്ത ഭക്ഷണ സാധനങ്ങൾ എന്നിവയിലും പിലി കേർണൽ ഉപയോഗിക്കുന്നു. ഏറ്റവും കൂടുതൽ പിലി അണ്ടിപ്പരിപ്പ് വാങ്ങുന്നവർ ഹോങ്കോങ്ങിലും തായ്‌വാനിലുമാണ്. "മൂൺ കേക്ക്" എന്നറിയപ്പെടുന്ന പ്രശസ്തമായ ചൈനീസ് ഉത്സവ മധുരപലഹാരങ്ങളിൽ ഒരു പ്രധാന ഘടകമാണ് കേർണൽ.
പോഷകാഹാരത്തിൽ, കേർണലിൽ മാംഗനീസ്, കാൽസ്യം, ഫോസ്ഫറസ്, പൊട്ടാസ്യം എന്നിവ കൂടുതലാണ്. കൊഴുപ്പും പ്രോട്ടീനും ധാരാളം അടങ്ങിയിരിക്കുന്നു. പ്രധാനമായും ഗ്ലിസറൈഡുകൾ ഒലെയ്ക്ക് (44.4 മുതൽ 59.6%), പാൽമിറ്റിക് ആസിഡുകൾ (32.6 മുതൽ 38.2% വരെ) എന്നിവയടങ്ങിയ ഇളം മഞ്ഞ കലർന്ന എണ്ണയാണ് ഇതിൽ നിന്ന് ലഭിക്കുന്നത്.
പുറംകണ്ണികൾ
വർഗ്ഗം:ഭക്ഷ്യയോഗ്യമായ പരിപ്പുകളും വിത്തുകളും
ആലുവ മെട്രോ നിലയം
ആലുവയിൽ ഉള്ള കൊച്ചി മെട്രോ നിലയം ആണ് ആലുവ മെട്രോ നിലയം. ജൂൺ 17 ന് പ്രധാനമന്ത്രി നരേന്ദ്രമോഡി ഉദ്ഘാടനം ചെയ്തത് ഇത് പൊതു ജനങ്ങൾക്ക് തുറന്നുകൊടുത്തു. ആലുവ മുതൽ പെട്ട വരെ വരെ ആണ് മെട്രോ നിലയങ്ങൾ. നിലവിൽ ആലുവ മുതൽ മഹാരാജാസ്‌ വരെ ആണ് മെട്രോ സർവിസ് നടത്തുന്നത്.
രൂപകൽപ്പന
കേരളത്തിലെ തന്നെ പ്രധാന വ്യവസായ നഗരമാണ് ആലുവ. ശാന്തമായി ഒഴുകുന്ന പെരിയാറും, അതിനോട് ചേർന്ന് ശിവരാത്രി മണപ്പുറവും മാർത്താണ്ഡവർമ്മ പാലവും തിരുവിതാംകൂർ രാജാവിൻറെ കൊട്ടാരവും അദ്വൈത ആശ്രമവും എല്ലാം ചേർന്ന് ആലുവയ്ക്ക് ചരിത്രപരമായ പ്രാധാന്യം നേടിക്കൊടുക്കുന്നു. ഇവയിൽ എടുത്തുപറയേണ്ടത് കേരളചരിത്രത്തിൽ പല ഏടുകളിലും പ്രതിപാദിച്ചിരിക്കുന്ന പെരിയാറിൻറെ മഹിമയെക്കുറിച്ചാണ്. അതുകൊണ്ടുതന്നെ കൊച്ചി മെട്രോയുടെ ആലുവ സ്റ്റേഷൻ പെരിയാറിനും കേരളത്തിലെ നദികൾക്കുമുള്ള സമർപ്പണമാണ്‌. നദികളുടെ ചിത്രങ്ങൾക്കൊപ്പം സ്റ്റേഷനിലെ തറകളും നദീജലസമ്പത്ത് അടയാളപ്പെടുത്തുന്ന രീതിയിലാണ് രൂപകൽപ്പന ചെയ്തിരിക്കുന്നത്.
മേരി സ്റ്റുവർട്ട് ഫിഷർ
മേരി സ്റ്റുവർട്ട് ഫിഷർ (ജീവിതകാലം: ഓഗസ്റ്റ് 12, 1922 - ഏപ്രിൽ 24, 2006) അമേരിക്കൻ അസോസിയേഷൻ ഫോർ വിമൻ റേഡിയോളജിസ്റ്റ് എന്ന സംഘടനയിലെ മേരി ക്യൂറി അവാർഡ് നേടിയ ഒരു അമേരിക്കൻ റേഡിയോളജിസ്റ്റായിരുന്നു. ടെമ്പിൾ യൂണിവേഴ്സിറ്റിയിൽ റേഡിയോളജി പ്രൊഫസറായാണ് അവർ തന്റെ കരിയറിന്റെ ഭൂരിഭാഗവും ചെലവഴിച്ചത്.
ആദ്യകാലജീവിതം
1922 ഓഗസ്റ്റ് 12-ന് ന്യൂയോർക്കിലെ ബിംഗ്ഹാംടണിൽ സ്റ്റുവർട്ട് ബൻയാർ ബ്ലേക്ലിയുടെയും മിറിയം ബ്രദേഴ്‌സ് ബ്ലേക്കലിയുടെയും മകളായി മേരി ബ്ലേക്ക്ലി ജനിച്ചു. ബ്രൈൻ മാവർകോളേജിൽ നിന്ന് ബിരുദം നേടി ക്ലാസിൽ ഒന്നാമതെത്തിയ ശേഷം അവൾ കൊളംബിയ യൂണിവേഴ്സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസിൽ മെഡിസിൻ പഠിക്കാൻ പോകുകയും 1948-ൽ വീണ്ടും അവളുടെ ക്ലാസ്സിൽ ഒന്നാം സ്ഥാനത്തെത്തുകയും ചെയ്തു. മെഡിക്കൽ ഡോക്ടറായ പിതാവ് തന്റെ മകൾ ഒരു മെഡിക്കൽ ഡോക്ടറാകുന്നതിനുപകരം ഒരു നഴ്‌സായി കാണാനാണ് ആഗ്രഹിച്ചത്. പക്ഷേ അമ്മയുടെ പ്രോത്സാഹനത്തോടെ ഒരു മെഡിക്കൽ കരിയർ തിരഞ്ഞെടുക്കുന്നതിലാണ് ബ്ലെക്‌ലി ശ്രദ്ധിച്ചത്. M.D. ബിരുദം നേടിയ ഉടൻ തന്നെ ബ്ലെക്‌ലി മെഡിക്കൽ സ്‌കൂളിലെ തൻറെ സഹപാഠിയായിരുന്ന ജോർജ്ജ് ആർ. ഫിഷർ III നെ വിവാഹം കഴിച്ചു.
കരിയർ
മേരി സ്റ്റുവർട്ട് ഫിഷർ ബോസ്റ്റണിലെ മസാച്യുസെറ്റ്സ് ജനറൽ ഹോസ്പിറ്റലിൽ ഇന്റേൺ ആയി ജോലി ചെയ്യുകയും ന്യൂയോർക്ക് നഗരത്തിലെ പ്രെസ്ബിറ്റീരിയൻ ഹോസ്പിറ്റലിൽ റേഡിയോളജിയിൽ റെസിഡൻസി പൂർത്തിയാക്കുകയും ചെയ്തു.
പുരസ്കാരങ്ങളും ബഹുമതികളും
ടെമ്പിൾ യൂണിവേഴ്‌സിറ്റിയിൽ ജോലി ചെയ്തിരുന്ന കാലത്ത്, ഫിഷറിന് റസ്സൽ പി മോസസ് മെമ്മോറിയൽ അവാർഡ് ഫോർ എക്‌സലൻസ് ഇൻ ക്ലിനിക്കൽ ടീച്ചിംഗ് (1980), മെഡിക്കൽ വിദ്യാർത്ഥികൾ അവരുടെ പ്രിയപ്പെട്ട അദ്ധ്യാപകനു നാമനിർദ്ദേശം ചെയ്ത "ഗോൾഡൻ ആപ്പിൾ" അവാർഡ് (1990), ഫിസിഷ്യൻ ഓഫ് ദ ഇയർ അവാർഡ് (1996) എന്നിവയുൾപ്പെടെ ഒന്നിലധികം ഫാക്കൽറ്റി അവാർഡുകൾ ലഭിച്ചു. 1992-ൽ അമേരിക്കൻ അസോസിയേഷൻ ഫോർ വിമൻ റേഡിയോളജിസ്റ്റ്സ് നൽകുന്ന പരമോന്നത ബഹുമതിയായ മേരി ക്യൂറി അവാർഡ് അവർക്ക് ലഭിച്ചു.
അവലംബം
വർഗ്ഗം:അമേരിക്കൻ വനിതാ ശാസ്ത്രജ്ഞർ വർഗ്ഗം:ഓഗസ്റ്റ് 12-ന് ജനിച്ചവർ വർഗ്ഗം:1922-ൽ ജനിച്ചവർ വർഗ്ഗം:ഏപ്രിൽ 24-ന് മരിച്ചവർ വർഗ്ഗം:2006-ൽ മരിച്ചവർ
രാജ് ടെലിവിഷൻ നെറ്റ്‌വർക്ക്
1994 ജൂൺ 3-ന് സ്ഥാപിതമായ ഒരു ഇന്ത്യൻ സാറ്റലൈറ്റ് ടെലിവിഷൻ ശൃംഖലയാണ് രാജ് ടെലിവിഷൻ നെറ്റ്‌വർക്ക്, ഇത് ഇന്ത്യയിലെ ചെന്നൈ ആസ്ഥാനമാക്കി. തമിഴ്, തെലുങ്ക്, കന്നഡ, മലയാളം എന്നീ നാല് ദക്ഷിണേന്ത്യൻ ഭാഷകളിലായി ടെലിവിഷൻ ചാനലുകൾ ഇതിന് സ്വന്തമായുണ്ട്. അതിന്റെ മുൻനിര ചാനൽ രാജ് ടിവിയാണ് .ഇതിന് രാജ് പരിവാർ എന്ന പേരിൽ ഒരു ഹിന്ദി ഭാഷാ ചാനലും ഉണ്ട്.
1983-ൽ, നാല് സഹോദരന്മാർ രാജ് വീഡിയോ വിഷൻ എന്ന പേരിൽ ഒരു വീഡിയോ കാസറ്റ് വായ്പാ കമ്പനി സ്ഥാപിച്ചു. 1984-ൽ ഗ്രൂപ്പ് തമിഴ് സിനിമകളുടെ അവകാശം വാങ്ങാൻ തുടങ്ങി. 1987-ൽ, രാജ് ഗ്രൂപ്പ് രാജേന്ദ്ര ഒരു സംയോജിത സ്റ്റുഡിയോ തുറന്നു, സ്വതന്ത്ര സിനിമാ-ടിവി സീരിയൽ നിർമ്മാതാക്കൾ ഉപയോഗിച്ചു. സിംഗപ്പൂർ, മലേഷ്യ, യുണൈറ്റഡ് കിംഗ്ഡം, യുഎഇ എന്നിവിടങ്ങളിലേക്ക് 35 എംഎം സിനിമകളും ടെലിസീരിയലുകളും കയറ്റുമതി ചെയ്യാൻ സംഘം സ്റ്റുഡിയോ ഉപയോഗിച്ചു. 1994 ഒക്ടോബർ 14 ന് രാജ് ടിവി എന്ന തമിഴ് ചാനലിന്റെ സമാരംഭത്തോടെ 1994 ജൂൺ 3 ന് രാജ് ടെലിവിഷൻ ശൃംഖല സ്ഥാപിതമായി.
ഭഗവതിപുരം
ഇതേ പേരിലുള്ള മലയാള ചലച്ചിത്രത്തെക്കുറിച്ച് അറിയുവാൻ ഭഗവതിപുരം (ചലച്ചിത്രം) കാണുക. ഇതേ പേരിൽ 1983ൽ ഇറങ്ങിയ തമിഴ് ചലച്ചിത്രത്തെക്കുറിച്ച് അറിയുവാൻ ഭഗവതിപുരം റെയിൽ‌വേ ഗേറ്റ് കാണുക.
തമിഴ്നാട്ടിലെ തിരുനെൽവേലി ജില്ലയിൽ ചെങ്കോട്ട താലൂക്കിലെ ഒരു പ്രദേശമാണ് ഭഗവതിപുരം. (തമിഴ്: பகவதிபுரம் ) കൊല്ലം - ചെങ്കോട്ട തീവണ്ടിപ്പാതയിൽ തമി‌ഴ്‌നാട്ടിലെ ആദ്യത്തെ തീവണ്ടിയാപ്പീസ് ഇവിടെയാണ്. ദേശീയപാതയിൽ പുളിയറയിൽ നിന്നും അര കിലോമീറ്ററോളം ഉള്ളിലേക്കു മാറിയാണ് ഭഗവതിപുരം.
വർഗ്ഗം:തമിഴ്‌നാട്ടിലെ ഗ്രാമങ്ങൾ
ദ ലിയൊപാർഡ്
ഇറ്റാലിയൻ എഴുത്തുകാരനായിരുന്ന ഗ്യൂസേപ്പേ തൊമസി ഡി ലംപെടുസ രചിച്ച നാവലാണ് ദ ലിയൊപാർഡ് (The Leopard) (Il Gattopardo ). 1958ൽ ഗ്യൂസേപ്പേ തൊമസിയുടെ മരണശേഷമാണ് നോവൽ പ്രസിദ്ധീകരിച്ചത്. ഫെൽട്രിനെല്ലി എന്ന പ്രസാധകരാണ് പുസ്തകം പ്രസിദ്ധീകരിച്ചത്. അത് ഇറ്റാലിയൻ ചരിത്രത്തിലെ ഏറ്റവും കൂടുതൽ വിറ്റഴിഞ്ഞുപോയ ഒരു നോവലായിരുന്നു ഇത്. ദ ലിയൊപാർഡിനെ ആധുനിക ഇറ്റാലിയൻ സാഹിത്യത്തിലെ ഏറ്റവും പ്രധാനപ്പെട്ട നോവലുകളിൽ ഒന്നായി കണക്കാക്കപ്പെടുകയും ചെയ്യുന്നു. 2012-ൽ, ദ ഒബ്സർവർ എന്ന പത്രം"10 മികച്ച ചരിത്ര നോവലുകൾ" എന്ന പട്ടിക ഉണ്ടാക്കിയപ്പോൾ ദ ലിയൊപാർഡ് എന്ന നോവലും അതിൽ ഉൾപ്പെട്ടിരുന്നു.
അവലംബം
Notes വർഗ്ഗം:ചരിത്ര നോവലുകൾ
എമ്മ വാട്സൺ
ഒരു ഇംഗ്ലീഷ് ചലച്ചിത്ര നടിയും മോഡലുമാണ് എമ്മ വാട്സൺ ‍(ജനനം:1990 ഏപ്രിൽ 15). ഹാരി പോട്ടർ ചലച്ചിത്ര പരമ്പരയിലെ മൂന്ന് പ്രധാന കഥാപാത്രങ്ങളിലൊന്നായ ഹെർമോയിണി ഗ്രേഞ്ചറിന്റെ വേഷം അഭിനയിച്ച് ഇവർ ലോകശ്രദ്ധ നേടി. കുട്ടിക്കാലത്ത് സ്കൂൾ നാടകങ്ങളിൽ മാത്രം അഭിനയിച്ചിട്ടുള്ള എമ്മ തന്റെ ഒൻപതാം വയസ്സിലാണ് ഹെമോയിണിയായി അഭിനയിച്ച് തുടങ്ങിയത്. 2001 മുതൽ 2010 വരെ ഇവർ ഏഴ് ഹാരിപോട്ടർ ചിത്രങ്ങളിൽ ഡാനിയേൽ റാഡ്ക്ലിഫ്ഫിനും റൂപെർട്ട് ഗ്രിനിനും ഒപ്പം അഭിനയിച്ചു. ഹാരിപോട്ടർ സീരിസിലെ എമ്മയുടെ അവസാന വേഷം ഹാരിപ്പോട്ടർ ആന്റ് ഡെത്ത്ലി ഹാലോസിന്റെ രണ്ടാം ഭാഗത്തിലാണ്. ഹാരിപോട്ടർ ചിത്രങ്ങളിലഭിനയിക്കുക വഴി ധാരാളം പുരസ്കാരങ്ങളും പത്ത് ദശലക്ഷം യൂറൊയും എമ്മ നേടിയിട്ടുണ്ട്. 2009ലാണ് എമ്മ മോഡലിംഗ് രംഗത്തേക്ക് കടന്നു വന്നത്.
അവലംബം
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര നടിമാർ
ദൊഡ്ഡ ആലദ മര
കർണ്ണാടകത്തിലെ ബാംഗ്ലൂർ അർബൻ ജില്ലയിലുള്ള കേതോഹള്ളി ഗ്രാമത്തിൽ സ്ഥിതിചെയ്യുന്ന 400 വർഷം പഴക്കമുള്ള ഒരു വലിയ ആൽമരം (Ficus benghalensis) ആണ് ദൊഡ്ഡ ആലദ മര(ದೊಡ್ಡ ಆಲದ ಮರ). ദൊഡ്ഡ ആലദ മര എന്ന വാക്കിനർഥം ഏറ്റവും വലിയ ആൽമരമെന്നാണ്. ഈ ഒരൊറ്റ മരം 3 ഏക്കർ (12,000 ചതുരശ്ര മൈൽ) വിസ്തൃതിയിൽ ഉൾക്കൊള്ളുന്നു. 2000 ത്തിൽ, വൃക്ഷത്തിൻറെ പ്രധാന വേര് പ്രകൃതിദത്ത രോഗം ബാധിച്ചു നശിച്ചതിനാൽ വൃക്ഷം ഇപ്പോൾ പല മരങ്ങൾ പോലെ കാണപ്പെടുന്നു.
ടൂറിസം
ബാംഗ്ലൂർ - മൈസൂർ റോഡിൽ ബാംഗ്ലൂരിൽ നിന്ന് 28 കിലോമീറ്റർ (17 മൈൽ) അകലെയാണ് ഈ മരം. ബസുകൾ മജസ്റ്റിക്കിൽ നിന്ന് കെംഗേരിയിലേക്കും തുടർന്ന് കെംഗേരിയിൽ നിന്ന് ദോഡ അലാഡ മാരയിലേക്കും പോകാം. കെ.ആർ. മാർക്കറ്റിൽ നിന്ന് ദൊദ്ദ അലദ മാരയിലേക്ക് നേരിട്ടുള്ള ബസ്സുകൾ ഉണ്ട്. അത് മരത്തിനരികിൽ നിർത്തുന്നു. ധാരാളം വാനരന്മാരുടെ സ്വാഭാവിക ഭവനമാണ് ഈ മരം. വിനോദസഞ്ചാരികൾ ഭക്ഷണം, വെള്ളം, ക്യാമറ ബാഗുകൾ, തട്ടിയെടുക്കാൻ കഴിയുന്ന മറ്റെന്തെങ്കിലും എന്നിവയിൽ ജാഗ്രത പാലിക്കാൻ നിർദ്ദേശിക്കുന്നു.
അവലംബം
വർഗ്ഗം:ഇന്ത്യയിലെ വൃക്ഷങ്ങൾ വർഗ്ഗം:വ്യക്തിഗത ആൽമരങ്ങൾ
സർദാർ
സർദാർ എന്നത് ഒരു പേർഷ്യൻ () പദമാണ്. കമാൻഡർ എന്നർത്ഥമുള്ള ഈ പദത്തിന്റെ വാക്കർത്ഥം പ്രധാന അധ്യാപകൻ എന്നാണ്.
ഉപയോഗം
പ്രധാനമായും പ്രഭുക്കൻമാരെയും ഉന്നതകുലജാതരെയും സംബോധന ചെയ്യാനാണ് സർദാർ എന്ന പദം ഉപയോഗിച്ചിരുന്നത്. ഒരു ഗോത്രത്തിന്റെയും ഒരു സംഘത്തിന്റെയോ നേതാവിനെ വിളിക്കാൻ അറബിയിൽ ഉപയോഗിക്കുന്ന അമീർ എന്ന അറബി പദത്തിന്റെ പേർഷ്യൻ ഭാഷയിലെ പര്യായ പദമാണ് സർദാർ.
രാജാക്കൻമാർ
തെക്കേ ഏഷ്യയിലെ നിരവധി നാട്ടുരാജ്യങ്ങളിൽ ബ്രിട്ടീഷുകാർ സർദാർമാരെ നാട്ടുരാജാക്കൻമാരായി അവരോധിച്ചിരുന്നു. ഈ നാട്ടുരാജ്യങ്ങിലെ സർദാർമാർക്ക് ബ്രിട്ടീഷുകാർ പ്രത്യേകമായ അവകാശങ്ങൾ നൽകിയിരുന്നു.
കളമശ്ശേരി മെട്രോ നിലയം
എറണാകുളം ജില്ലയിലെ കളമശ്ശേരി ടൗണിൽ സ്ഥിതി ചെയ്യുന്ന കൊച്ചി മെട്രോ നിലയമാണ് കളമശ്ശേരി മെട്രോ നിലയം. ദേശീയപാത 544-ന്റെ കൊച്ചി - സേലം റൂട്ടിലാണ് കളമശ്ശേരി നിലയം.
ഫ്രാസാസി ഗുഹകൾ
ചരിത്രം
1971-ൽ ഒരു കൂട്ടം അങ്കോണ സ്പീലിയോളജിസ്റ്റുകൾ കണ്ടെത്തിയ ഈ ഗുഹകൾ, ഗെംഗയിൽ നിന്ന് 7 കിലോമീറ്റർ (4 മൈൽ) തെക്ക്, സാൻ വിറ്റോറിലെ സിവിൽ ഇടവകയ്ക്കും ഗെംഗ-സാൻ വിറ്റോർ റെയിൽ‌വേ സ്റ്റേഷനും സമീപം (റോം-അൻ‌കോണ ലൈൻ) സ്ഥിതിചെയ്യുന്നു.
സ്റ്റാലാക്റ്റൈറ്റുകളും സ്റ്റാലാഗ്മിറ്റുകളും കൊണ്ട് സമ്പന്നമായ ഈ ഗുഹകളിലേക്കുള്ള പ്രവേശന കവാടത്തിനടുത്ത് രണ്ട് പരിശുദ്ധചാപ്പൽ കാണപ്പെടുന്നു. അതിലൊന്നാണ് 1029-ലെ സാന്റുവാരിയോ ഡി സാന്താ മരിയ ഇൻഫ്രാ സാക്സ (പാറയുടെ കീഴിലുള്ള ഹോളി മേരിയുടെ സങ്കേതം), രണ്ടാമത്തേത് 1828-ലെ നിയോക്ലാസിക്കൽ ആർക്കിടെക്ചർ പണികഴിപ്പിച്ച ഔപചാരിക ക്ഷേത്രം. ഇത് ടെമ്പിയറ്റോ ഡെൽ വലാഡിയർ എന്നറിയപ്പെടുന്നു.
അറകൾ
ഫ്രാസാസി ഗുഹകളൂടെ കൂട്ടത്തിൽ നിരവധി പേരുള്ള അറകൾ ഉൾപ്പെടുന്നു:
ശാസ്ത്രീയ പരീക്ഷണങ്ങൾ
ക്രോണോബയോളജിയിൽ പരീക്ഷണങ്ങൾ നടത്താൻ ഗുഹ ഉപയോഗിച്ചിരുന്നു. ഗുഹയ്ക്കുള്ളിൽ ധാരാളം സമയം ചെലവഴിച്ച ഇറ്റാലിയൻ സാമൂഹ്യശാസ്ത്രജ്ഞൻ മൗറീഷ്യോ മൊണ്ടാൽബിനി 2009-ൽ അന്തരിച്ചു.
സഹോദരി ഗുഹകൾ
ലോകമെമ്പാടുമുള്ള നിരവധി സഹോദരി ഗുഹളോടൊപ്പം നിൽക്കുന്നവയാണ് ഫ്രാസാസി ഗുഹകൾ.
പുറം കണ്ണികൾ
വർഗ്ഗം:ഇറ്റലിയിലെ ഗുഹകൾ വർഗ്ഗം:കാർസ്റ്റ് ഗുഹകൾ
ഇണക്കിളി (ചലച്ചിത്രം)
ജോഷി സംവിധാനം ചെയ്ത് എംഡി ജോർജ് നിർമ്മിച്ച 1984 ലെ ഇന്ത്യൻ മലയാള ചിത്രമാണ് ഇണക്കിളി. പ്രേം നസീർ, ശശികല, ബാലൻ കെ. നായർ, കൊച്ചി ഹനീഫ എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. പൂവച്ചൽ ഖാദരി ന്റെ വരികൾക്ക ശ്യാം സംഗീതമേകി.
കഥാംശം
പരസ്പരം പ്രണയത്തിലായ ഒരു സ്കൂളിലെ വിദ്യാർത്ഥികളാണ് ജോണിയും നിമ്മിയും, എന്നാൽ നിമ്മിയുടെ പിതാവ് അലക്സാണ്ടർ തന്റെ മകളുടെ ജോണിയുമായുള്ള ബന്ധം കണ്ടെത്തി തോക്കുപയോഗിച്ച് കൊല്ലുന്നു, തുടർന്ന് ജോണിയുടെ പിതാവ് സക്കറിയ മകന്റെ മരണത്തിന് പ്രതികാരം ചെയ്യുന്നു. നിമ്മി, ജോണിയുടെ ശവക്കുഴിയിൽ വച്ച് അവളുടെ മരണത്തെ കണ്ടുമുട്ടുന്നു, മരണശേഷം ഇരുവരും ഒന്നിക്കുന്നു.
ശബ്‌ദട്രാക്ക്
ശ്യാം സംഗീതം നൽകിയതും പൂവചൽ ഖാദറാണ് വരികൾ രചിച്ചത്.
ലൈക്കനോളജി
കണ്ണി=//upload.wikimedia.org/wikipedia/commons/thumb/4/47/Rhizocarpon_geographicum_on_quartz.jpg/220px-Rhizocarpon_geographicum_on_quartz.jpg|ലഘുചിത്രം| ലൈക്കൺ കുമിൾ ജീവിവർഗ്ഗവും പായൽ ജീവിവർഗ്ഗവും ഒന്നിച്ചുജീവിക്കുന്ന ജീവിതക്രമമായ കൽപായൽ അഥവാ ലൈക്കനുകളെക്കുറിച്ചു പഠിക്കുന്ന മൈക്കോളജിയുടെ ശാഖയാണ് ലൈക്കനോളജി.
ലൈക്കണുകളെക്കുറിച്ചുള്ള പഠനം മൈക്കോളജി, ഫൈക്കോളജി, മൈക്രോബയോളജി, ബോട്ടണി എന്നിങ്ങനെ നിരവധി വിഷയങ്ങളുമായി ബന്ധപ്പെട്ടിരിക്കുന്നു. ലൈക്കനോളജിയിൽ വിദഗ്ദ്ധരായവർ ലൈക്കനോളജിസ്റ്റുകൾ എന്നാണ് അറിയപ്പെടുന്നത്.
തുടക്കങ്ങൾ
മനുഷ്യരും ചില ജീവജാലങ്ങളും തമ്മിലുള്ള ബന്ധം ആദ്യകാലം മുതൽ രേഖപ്പെടുത്തിയിട്ടുണ്ടെങ്കിലും സസ്യശാസ്ത്രത്തെക്കുറിച്ചുള്ള ക്ലാസിക്കൽ ഗ്രന്ഥങ്ങളിൽ ഒരു ഗ്രൂപ്പെന്ന നിലയിൽ ലൈക്കണുകൾക്ക് മറ്റ് ഗ്രൂപ്പുകളെ അപേക്ഷിച്ച് ശ്രദ്ധ കുറവാണ്. പഠനങ്ങൾ വളരെ ആഴത്തിലുള്ളതല്ലെങ്കിലും ഡയോസ്കോറൈഡ്സ്, പ്ലിനി ദി എൽഡർ, തിയോഫ്രാസ്റ്റസ് എന്നിവരുടെ കൃതികളിൽ നിരവധി സ്പീഷീസുകളെക്കുറിച്ചുള്ള വിവരണങ്ങൾ പ്രത്യക്ഷപ്പെട്ടിട്ടുണ്ട്. ആധുനിക യുഗത്തിന്റെ ആദ്യ നൂറ്റാണ്ടുകളിൽ, സ്വതഃജനനത്തിൻ്റെ ഉദാഹരണങ്ങളായി അവയെ സാധാരണയായി അവതരിപ്പിപ്പെടുകയും അവയുടെ പ്രത്യുത്പാദന സംവിധാനങ്ങൾ പൂർണ്ണമായും അവഗണിക്കപ്പെടുകയും ചെയ്തു. നൂറ്റാണ്ടുകളായി പ്രകൃതിശാസ്ത്രജ്ഞർ ലൈക്കണുകളെ വിവിധ ഗ്രൂപ്പുകളായി ഉൾപ്പെടുത്തിയിരുന്നു, പതിനെട്ടാം നൂറ്റാണ്ടിന്റെ തുടക്കത്തിൽ ഒരു ഫ്രഞ്ച് ഗവേഷകനായ ജോസഫ് പിറ്റൺ ഡി ടൂർണെഫോർട്ട് തന്റെ ഇൻസ്റ്റിറ്റ്യൂഷനുകളിൽ റെയ് ഹെർബാരിയേ ലൈക്കണുകളെ അവയുടെ സ്വന്തം ജനുസ്സിലേക്ക് തരംതിരിച്ചു. തിയോഫ്രാസ്റ്റസിൽ നിന്ന് പ്ലിനി ഉപയോഗിച്ചിരുന്ന ലൈക്കൺ എന്ന ലാറ്റിൻ പദമാണ് അദ്ദേഹം സ്വീകരിച്ചത്, എന്നാൽ അതുവരെ ഈ പദം വ്യാപകമായി ഉപയോഗിച്ചിരുന്നില്ല. എന്നിരുന്നാലും λειχήν (ലൈക്കൺ) എന്ന ഗ്രീക്ക് പദത്തിന്റെ യഥാർത്ഥ അർത്ഥം മോസ് എന്നായിരുന്നു, ഇത് ജീവജാലങ്ങൾക്ക് വെള്ളം ആഗിരണം ചെയ്യാനുള്ള കഴിവിനെ സൂചിപ്പിക്കുന്ന ഗ്രീക്ക് ക്രിയയായ λείχω (ലൈക്കൊ) യിൽ നിന്ന് ആണ് ഉത്ഭവിച്ചത്. അതിന്റെ യഥാർത്ഥ ഉപയോഗത്തിൽ ആ പദം അന്ന് മോസസ്, ലിവർവോർട്ട്സ്, ലൈക്കണുകൾ എന്നിവയെ ആണ് സൂചിപ്പിച്ചിരുന്നത്. ഏകദേശം നാൽപ്പത് വർഷങ്ങൾക്ക് ശേഷം ഡിലേനിയസ് തന്റെ ഹിസ്റ്റോറിയ മസ്‌കോറം എന്ന ഗ്രന്ഥത്തിൽ, ലൈക്കൺ തല്ലസിന്റെ രൂപശാസ്ത്രപരമായ സ്വഭാവസവിശേഷതകളോട് പ്രതികരിച്ചുകൊണ്ട് ഉപകുടുംബങ്ങളായ ഉസ്‌നിയ, കോറലോയിഡ്‌സ്, ലൈക്കൻസ് എന്നിവയെ വേർപെടുത്തിക്കൊണ്ട് ടൂർൺഫോർട്ട് സൃഷ്ടിച്ച ഗ്രൂപ്പിന്റെ ആദ്യ ഡിവിഷൻ ഉണ്ടാക്കി.
കണ്ണി=//upload.wikimedia.org/wikipedia/commons/thumb/2/2b/Flechte_auf_Fels.jpg/220px-Flechte_auf_Fels.jpg|ലഘുചിത്രം| പാറകളിൽ ലൈക്കൺ കണ്ണി=//upload.wikimedia.org/wikipedia/commons/thumb/8/8a/Lichen_foliac%C3%A92..JPG/220px-Lichen_foliac%C3%A92..JPG|ലഘുചിത്രം| Evernia punastri, ഓക്ക്മോസ് പിൽക്കാല ലൈക്കനോളജിസ്റ്റുകളിൽ അമേരിക്കൻ ശാസ്ത്രജ്ഞരായ വെർനൺ അഹമ്മദ്ജിയാൻ, എഡ്വേർഡ് ടക്കർമാൻ, റഷ്യൻ പരിണാമ ജീവശാസ്ത്രജ്ഞൻ കോൺസ്റ്റാന്റിൻ മിരിഷ്കോവ്സ്കി എന്നിവരും ലൂയിസ കോളിംഗ്സിനെപ്പോലുള്ള അമച്വർമാരും ഉൾപ്പെടുന്നു.
വർഷങ്ങൾ നീണ്ട ഗവേഷണങ്ങൾ അപ്പോഴും സസ്യങ്ങളായി വർഗ്ഗീകരിച്ചിരിക്കുന്ന ഈ ജീവികളുടെ സ്വഭാവത്തിലേക്ക് പുതിയ വെളിച്ചം കൊണ്ടുവന്നു. 19-ാം നൂറ്റാണ്ടിന്റെ ആരംഭം മുതൽ ലൈക്കണുകളെ ചുറ്റിപ്പറ്റിയുള്ള ഒരു വിവാദ വിഷയം അവയുടെ പുനരുൽപാദനമാണ്. ഈ വർഷങ്ങളിൽ ലിനേയസിന്റെ തത്വങ്ങളോട് വിശ്വസ്തരായ ഒരു കൂട്ടം ഗവേഷകർ ലൈക്കണുകൾക്ക് ലൈംഗിക പ്രത്യുത്പാദന അവയവങ്ങൾ ഉള്ളതായി കണക്കാക്കുകയും ചെയ്തു. മറ്റ് ഗവേഷകർ പ്രൊപാഗുൾസ് വഴിയുള്ള അലൈംഗിക പുനരുൽപാദനം മാത്രമാണ് പരിഗണിച്ചത്.
19-ആം നൂറ്റാണ്ട്
ലൈക്കണുകളെക്കുറിച്ചുള്ള അജ്ഞാതമായ പല വസ്തുതകളും ശാസ്ത്രീയ പ്രസിദ്ധീകരണങ്ങൾ പരിഹരിച്ചു. 1852-ലെ ഫ്രഞ്ച് പ്രസിദ്ധീകരണമായ അന്നലെസ് ഡെസ് സയൻസസ് നേച്ചർലെസിൽ, എഡ്മണ്ട് തുലാസ്‌നെ എഴുതിയ "മെമ്മോറി പോർ സെർവിർ എ എൽ ഹിസ്റ്റോയർ ഡെസ് ലൈക്കൻസ് ഓർഗാനോഗ്രാഫിക് എറ്റ് ഫിസിയോളജിക്" എന്ന ലേഖനത്തിൽ ലൈക്കണുകളുടെ പ്രത്യുത്പാദന അവയവങ്ങൾ അല്ലെങ്കിൽ അപ്പോത്തീസിയ തിരിച്ചറിഞ്ഞു.
1865-ൽ ഫൈറ്റോപത്തോളജിയിൽ വൈദഗ്ദ്ധ്യം നേടിയ ജർമ്മൻ മൈക്കോളജിസ്റ്റായ ആന്റൺ ഡി ബാരിയാണ് ലൈക്കണുകൾ നോസ്റ്റോക്ക് തരം ആൽഗകളും മറ്റുള്ളവയും അസ്‌കോമൈസെറ്റസ് ഗ്രൂപ്പിലെ വിവിധ ഫംഗസുകളും തമ്മിലുള്ള പാരാസൈറ്റിസത്തിന്റെ ഫലമാണെന്ന് ആദ്യമായി നിർദ്ദേശിച്ചത്. 1867-ൽ ആന്ദ്രേ ഫാമിൻസിനും ബാരനെറ്റ്‌സ്‌കിയും നടത്തിയതുപോലുള്ള തുടർച്ചയായ പഠനങ്ങൾ ലൈക്കൺ താലസിനെ ആൽഗൽ ഘടകത്തെ ആശ്രയിക്കുന്നില്ലെന്നും പായൽ ഘടകത്തിന് താലസിൽ നിന്ന് സ്വതന്ത്രമായി ജീവിക്കാൻ കഴിയുമെന്നും കാണിച്ചു. 1869-ൽ സൈമൺ ഷ്വെൻഡനർ, എല്ലാ ലൈക്കണുകളും ആൽഗൽ കോശങ്ങളുടെ കോശങ്ങളിലെ ഫംഗസ് ആക്രമണത്തിന്റെ ഫലമാണെന്നും ഈ ആൽഗകളെല്ലാം പ്രകൃതിയിൽ സ്വതന്ത്രമായി നിലനിൽക്കുന്നുണ്ടെന്നും തെളിയിച്ചു. ഫംഗസ് ഘടകം ആൽഗൽ ഘടകം പിടിച്ചെടുക്കുന്നതിന്റെ ഫലമായി ലൈക്കണുകളുടെ ഇരട്ട സ്വഭാവം ആദ്യമായി തിരിച്ചറിഞ്ഞത് ഈ ഗവേഷകനാണ്. 1873-ൽ ജീൻ-ബാപ്റ്റിസ്റ്റ് എഡ്വാർഡ് ബോർനെറ്റ്, പലതരം ലൈക്കൺ സ്പീഷിസുകളെക്കുറിച്ചുള്ള പഠനം നടത്തി ഫംഗസുകളും ആൽഗകളും തമ്മിലുള്ള ബന്ധം പൂർണ്ണമായും സഹവർത്തിത്വമുള്ളതാണെന്ന് വെളിപ്പെടുത്തി. വ്യത്യസ്ത ലൈക്കൺ ഫിനോടൈപ്പുകൾ രൂപപ്പെടുത്തുന്നതിന് ആൽഗകൾക്ക് വ്യത്യസ്ത ഫംഗസുകളുമായി ബന്ധപ്പെടുത്താൻ കഴിയുമെന്നും സ്ഥാപിക്കപ്പെട്ടു.
കണ്ണി=//upload.wikimedia.org/wikipedia/commons/9/95/%C3%89douard_Bornet.jpg|ലഘുചിത്രം| ഫ്രഞ്ച് സസ്യശാസ്ത്രജ്ഞൻ (ജീൻ-ബാപ്റ്റിസ്റ്റ്) എഡ്വാർഡ് ബോർനെറ്റ് (1828-1911)
20-ാം നൂറ്റാണ്ട്
1909-ൽ റഷ്യൻ ലൈക്കനോളജിസ്റ്റ് കോൺസ്റ്റാന്റിൻ മെറെഷ്‌കോവ്‌സ്‌കി "The Theory of two Plasms as the basis of Symbiogenesis, A new study on the Origin of Organisms (രണ്ട് പ്ലാസ്മുകളുടെ സിദ്ധാന്തം സിംബയോജെനിസിസിന്റെ അടിസ്ഥാനമായി, ജീവികളുടെ ഉത്ഭവത്തെക്കുറിച്ചുള്ള ഒരു പുതിയ പഠനം)" എന്ന ഒരു ഗവേഷണ പ്രബന്ധം അവതരിപ്പിച്ചു, ഇത് ലൈക്കണുകളും മറ്റ് ജീവജാലങ്ങളും ചേർന്ന് സിംബയോജെനിസിസിന്റെ ഒരു പുതിയ സിദ്ധാന്തം വിശദീകരിക്കാൻ ലക്ഷ്യമിടുന്നു. അദ്ദേഹത്തിന്റെ ആദ്യ കൃതി "Nature and Origin of Chromatophores in the Plant Kingdom (സസ്യരാജ്യത്തിലെ ക്രോമാറ്റോഫോറുകളുടെ പ്രകൃതിയും ഉത്ഭവവും)" ആണ്. ഈ പുതിയ ആശയങ്ങൾ ഇന്ന് എൻഡോസിംബയോസിസ് സിദ്ധാന്തം എന്ന പേരിൽ പഠിക്കാവുന്നതാണ്.
മേൽപ്പറഞ്ഞ പഠനങ്ങൾ ഉണ്ടായിരുന്നിട്ടും, 1939-ൽ സ്വിസ് ഗവേഷകനായ യൂജെൻ എ തോമസിന്  ക്ലഡോനിയ പിക്‌സിഡാറ്റ എന്ന ലൈക്കണിന്റെ ഫിനോടൈപ്പ് പുനർനിർമ്മിക്കാൻ കഴിയുന്നത് വരെ ലൈക്കണുകളുടെ ഇരട്ട സ്വഭാവം ഒരു സിദ്ധാന്തം മാത്രമായിരുന്നു.
ഇരുപതാം നൂറ്റാണ്ടിൽ സസ്യശാസ്ത്രവും മൈക്കോളജിയും ലൈക്കണുകളെ ചുറ്റിപ്പറ്റിയുള്ള രണ്ട് പ്രധാന പ്രശ്നങ്ങൾ പരിഹരിക്കാൻ ശ്രമിച്ചുകൊണ്ടിരുന്നു. ഒരു വശത്ത് ലൈക്കണുകളുടെ നിർവചനവും മറുവശത്ത് രണ്ട് സഹജീവികൾ തമ്മിലുള്ള ബന്ധവും സസ്യ, ഫംഗസ് കിങ്ഡത്തിനുള്ളിൽ ഈ ജീവികളുടെ ടാക്സോണമിക് സ്ഥാനവും. ലൈക്കനോളജി മേഖലയിൽ ഹെൻറി നിക്കോളോൺ ഡെസ് അബ്ബായീസ്, വില്യം ആൽഫ്രഡ് വെബർ, അന്റോണിന ജോർജീവ്ന ബോറിസോവ, ഇർവിൻ എം. ബ്രോഡോ, ജോർജ്ജ് ആൽബർട്ട് ലാനോ തുടങ്ങിയ നിരവധി പ്രശസ്ത ഗവേഷകർ പ്രത്യക്ഷപ്പെട്ടു.
ലൈക്കനോളജിക്ക് ബയോളജിക്ക് അപ്പുറത്തുള്ള പ്രയോഗങ്ങൾ ഉണ്ട്. ഭൂഗർഭ ശാസ്ത്രത്തിൽ ലൈക്കനോമെട്രി എന്നറിയപ്പെടുന്ന ഒരു സാങ്കേതികത ഉപയോഗിച്ച് വളരുന്ന ലൈക്കണുകളുടെ പ്രായം പഠിച്ച് തുറന്ന പ്രതലത്തിന്റെ പ്രായം കണ്ടെത്താനാകും. ഈ വിധത്തിലുള്ള പ്രായപരിധി സമ്പൂർണ്ണമോ ആപേക്ഷികമോ ആകാം, കാരണം ഈ ജീവികളുടെ വളർച്ച വിവിധ വ്യവസ്ഥകളിൽ അറസ്റ്റ് ചെയ്യപ്പെടാം. പഠിക്കുന്ന മാധ്യമത്തിന്റെ ഏറ്റവും കുറഞ്ഞ പ്രായം നൽകുന്ന പഴയ വ്യക്തിഗത ലൈക്കണുകളുടെ ശരാശരി പ്രായം ഈ സാങ്കേതികവിദ്യ നൽകുന്നു. 1950-ൽ റോളണ്ട് ബെഷെൽ പഠനങ്ങളിൽ കണ്ടതുപോലെ, വളരുന്ന എപ്പിലിത്തിക് ലൈക്കണിന്റെ ഏറ്റവും വലിയ തല്ലസിന്റെ പരമാവധി വ്യാസം, പരിസ്ഥിതിയുമായി ആദ്യം എക്സ്പോഷർ ചെയ്യുന്ന സമയത്തിന് നേരിട്ട് ആനുപാതികമാണ് എന്ന വസ്തുതയെ ലൈക്കനോമെട്രി ആശ്രയിക്കുന്നു. 1000 വർഷത്തിൽ താഴെയുള്ള പ്രദേശങ്ങളിൽ ഇത് പ്രത്യേകിച്ചും ഉപയോഗപ്രദമാണ്. ആദ്യത്തെ 20 മുതൽ 100 വരെ വർഷങ്ങളിൽ വളർച്ച ഏറ്റവും വലുതാണ് പ്രതിവർഷം 15-50 മില്ലീമീറ്റർ വളർച്ചയും തുടർന്നുള്ള വർഷങ്ങളിൽ വളർച്ച കുറഞ്ഞു ശരാശരി 2-4 മി.മീ. വളർച്ച/പ്രതിവർഷം എത്തും.
ലൈക്കണോളജിസ്റ്റുകൾ ലൈക്കണുകളുടെ ഇരട്ട സ്വഭാവം ആദ്യമായി തിരിച്ചറിഞ്ഞത് മുതൽ അറിയപ്പെടുന്ന എല്ലാ ലൈക്കണുകൾക്കും ബാധകമായ ഒരു നിർവചനം നൽകുന്നതിനുള്ള ബുദ്ധിമുട്ട് ചർച്ച ചെയ്യപ്പെട്ടിട്ടുണ്ട്. 1982-ൽ ഇന്റർനാഷണൽ അസോസിയേഷൻ ഫോർ ലൈക്കനോളജി ഒരു കമ്മറ്റിയുടെ നിർദ്ദേശങ്ങളിൽ ലൈക്കൺ ഡ്രോയിംഗിന്റെ ഒരൊറ്റ നിർവചനം സ്വീകരിക്കാൻ ഒരു യോഗം വിളിച്ചു. വിഖ്യാത ഗവേഷകനായ വെർണൺ അഹമ്മദ്ജിയാൻ ആയിരുന്നു ഈ സമിതിയുടെ ചെയർമാൻ. നിർദ്ദിഷ്ട ഘടനയുള്ള ഒരു തല്ലസ് ഉണ്ടാക്കുന്ന ഒരു ഫംഗസും ഫോട്ടോസിന്തറ്റിക് സിംബിയന്റും തമ്മിലുള്ള ബന്ധമായി ലൈക്കണിനെ കണക്കാക്കാമെന്നാണ് ഒടുവിൽ സ്വീകരിച്ച നിർവചനം.